ការសម្ភាសន៍របស់អ៊ុំស្រីទុំ សាវ៉ុន

ក៖ អ្នកសម្ភាសន៍ឈ្មោះ ហេង សុវណ្ណនរិន្ទ ខ៖ អ្នកត្រូវគេសម្ភាសន៍ឈ្មោះទុំ សាវ៉ុន

***ពត៌មានសង្ខេបរបស់អ៊ុំស្រីទុំ សាវ៉ុន***

*សព្វថ្ងៃនេះអ៊ុំស្រីទុំ សាវ៉ុនមានអាយុ៧១ឆ្នាំហើយ គាត់កើតនៅថ្ងៃទី១៤ ខែ៤ ឆ្នាំ១៩៥២ នៅខេត្តសៀមរាប។ គាត់មានបងប្អូនចំនួន៥នាក់ ស្រី៣ ប្រុស២ ហើយគាត់ជាកូនបងគេក្នុងគ្រួសារ។ កាលពីសម័យប៉ុល ពតគាត់ពិតជាកម្សត់ខ្លាំងណាស់ ប្តីរបស់គាត់ត្រូវប៉ុល ពតយកទៅសម្លាប់ ហើយកូន៣នាក់របស់គាត់បានស្លាប់ដោយសារអត់ឃ្លាន និងដោយសារជំងឺ។*

ក៖ បាទជាដំបូងខ្ញុំសូមថ្លែងអំណរគុណដល់អ៊ុំដែលបានឲ្យខ្ញុំសម្ភាសន៍ពីប្រវិត្តរបស់
អ៊ុំ ហើយការសម្ភាសន៍ណឹងត្រូវបានរៀបចំដោយសាកលវិទ្យាល័យមួយដែលមានឈ្មោះថាព្រីហាំយ៉ង់ដែលនៅឯសហរដ្ឋអាមេរិក។ បាទ គោលបំណងរបស់សាកល
វិទ្យាល័យគឺចង់សម្ភាសន៍ប្រវិត្តប្រជាជនខ្មែរ ដើម្បីរក្សារទុកប្រវិត្តប្រជាជនខ្មែរដើម្បីឲ្យ
កូនចៅជំនាន់ក្រោយរបស់អ៊ុំអាចស្គាល់ពីប្រវិត្តរបស់ជីដូនជីតាហើយរៀនអំពីប្រវិត្តរបស់ពួកគាត់ណាអ៊ុំ បាទហើយចឹងនៅពេលដែលខ្ញុំសម្ភាសន៍អ៊ុំចប់ ខ្ញុំនឹងដាក់ការសម្ភាសន៏របស់អ៊ុំណឹងនៅក្នុងវេបសាយរបស់សាលាដែលមានឈ្មោះថា [www.cambodianoralhistory.byu.edu](http://www.cambodianoralhistory.byu.edu) ណាអ៊ុំ បាទចឹងតើអ៊ុំយល់ព្រមឲ្យខ្ញុំដាក់
សម្ភាសន៍របស់អ៊ុំចូលទៅក្នុងវេបសាយរបស់សាលាទេអ៊ុំ?

ខ៖ យល់ព្រម។

ក៖ បាទសម្រាប់ថ្ងៃខែដែលខ្ញុំសម្ភាសន៍អ៊ុំនេះគឺ នៅថ្ងៃទី២៧ ខែកុម្ភៈ ឆ្នាំ២០២១ ហើយការសម្ភាសន៍នេះត្រូវបានធ្វើឡើងនៅភូមិធ្លកអណ្តូង សង្កាត់ស្លរក្រាម ក្រុងសៀមរាប ខេត្តសៀមរាបណាអ៊ុំណា ហើយខ្ញុំជាអ្នកសម្ភាសន៍ឈ្មោះ ហេង សុវណ្ណនរិន្ទ
អញ្ចឹងខ្ញុំចង់សួរថាតើអ៊ុំមានឈ្មោះពេញឈ្មោះអ្វីដែរអ៊ុំ?

ខ៖ ទុំ សាវ៉ុន។

ក៖ ចុះអ៊ុំមានឈ្មោះហៅក្រៅទេ?

ខ៖ អត់។

ក៖ បាទ ចុះមកដល់ឆ្នាំនេះអ៊ុំមានអាយុប៉ុន្មានហើយអ៊ុំ?

ខ៖ ៧០ឆ្នាំ ចូល៧១ហើយ។

ក៖ បាទ ចុះអ៊ុំចាំថ្ងៃខែឆ្នាំកំណើតអ៊ុំបានទេ?

ខ៖ ចាំតើ។

ក៖ នៅថ្ងៃណាខែណាឆ្នាំដែរអ៊ុំ?

ខ៖ ខែមេសា ថ្ងៃទី១៤ ខែ៤ ឆ្នាំ១៩៥២។

ក៖ បាទ ចុះឆ្នាំខ្មែរវិញអ៊ុំចាំទេ?

ខ៖ ឆ្នាំម្សាញ់។

ក៖ ចុះអ៊ុំមានស្រុកកំណើតនៅឯណាដែរអ៊ុំ?

ខ៖ អ៊ុំនៅសៀមរាប អ្នកស្រុកសៀមរាប។

ក៖ បាទ នៅខាងណាវិញអ៊ុំ?

ខ៖ នៅវត្តពោធិបន្ទាយជ័យ ផ្លូវទៅភ្នំក្រោម។

ក៖ ចុះអ៊ុំមានបងប្អូនចំនួប៉ុន្មាននាក់ដែរអ៊ុំ?

ខ៖ អ៊ុំមានបងប្អូន៥នាក់។

ក៖ ប្រុសប៉ុន្មាន ស្រីប៉ុន្មានដែរអ៊ុំ?

ខ៖ ស្រី៣ ប្រុស២។

ក៖ ហើយអ៊ុំជាកូនទីប៉ុន្មានដែរ?

ខ៖ ខ្ញុំកូនទី១។

ក៖ បាទ ចុះអ៊ុំអាចជួយរៀបរាប់ប្រាប់ឈ្មោះទាំងអស់របស់អ៊ុំបានទេ បន្ទាប់ពីអ៊ុំរហូតដល់ពៅគេអ៊ុំ?

ខ៖ ខ្ញុំបងគេឈ្មោះទុំ សាវ៉ុន បន្ទាប់មកប្អូនប្រុសឈ្មោះទុំ សម្រេច ទី៣ឈ្មោះទុំ សម្បុរ ទី៤ឈ្មោះទុំ សុផាន្នី ទី៥ឈ្មោះទុំ ទេវី។

ក៖ បាទ អ៊ុំនៅចងចាំសាច់រឿងអ្វីខ្លះដែរកាលពីក្មេងៗជាមួយបងប្អូន តើអ៊ុំអាចជួយរៀបរាប់ប្រាប់បានទេថា ជីវិតរស់នៅកាលពីក្មេងណឹងម៉េចដែរចឹងណាអ៊ុំ?

ខ៖ ជីវិតរស់នៅកាលពីក្មេងៗមានការលំបាក ហើយក៏សប្បាយខ្លះលំបាកខ្លះ ប៉ុន្តែលំបាកធំជាងគេមកសម័យប៉ុល ពតណឹងម៉ង យើងមិនបាច់និយាយពីមុនមកទេយើងនិយាយពីប៉ុល ពតមកឥឡូវវិញ សម័យប៉ុល ពតខ្ញុំព្រាត់ប្រាស់បងប្អូនម៉ែឪទាំងអស់ បែកគ្នាទាំងអស់ ខ្ញុំទៅនៅម្នាក់ឯងជាមួយកូនបង ដល់កូនស្លាប់ទៀត កូន៣នាក់តែស្លាប់អស់កូនទី១ស្រី កូនទី២ស្រី កូនទី៣ប្រុស ស្លាប់ទាំង៣នាក់ ប្តីគេយកវាយចោលដែរនៅម្នាក់ឯងចំនួនបាន២ឆ្នាំ បានប៉ាអ៊ុំដណ្តឹងរៀបចំគូរស្រករថ្មីទៀត មើលអ៊ុំនៅម្នាក់ឯងវាលំបាកពេក បានគ្នាទៅគ្រាន់ជួយមើលគ្នា អ៊ុំវេទនាណាស់កាលប៉ុល ពត អ៊ុំមកនឹកស្មានបានជួបបងប្អូនវិញ ម៉ែឪវិញ ដល់ឆ្នាំ១៩៨០ ៨១បានបានជួបប្អូនអាទុំ សម្បុរទៅរកដល់ភូមិដែលយើងមកនៅឯកំពង់ស្ពឺនេះ ហើយម្តាយឪពុកក៏នាំគ្នាមកជួបជុំគ្នានៅកំពង់ស្ពឺណឹងបានប្រហែលជាមិនដល់១ឆ្នាំ ក៏នាំគ្នាទៅស្រុក ថានាំគ្នាចេញទៅអាមេរិច អាណឹងនិយាយសង្ខេបណាដល់ពេលចឹងទៅ ទៅនៅរស់នៅទឹកដីជាយដែនក៏វាមានការលំបាកខ្លះ សប្បាយខ្លះព្រោះយើងវាអ្នកចេះដឹងម្នាក់ដែរបានចូលធ្វើការអង្គការ UN pro សមាគមស្ត្រីខ្មែរហើយក៏ជីវភាពគ្រួសារនៅជុំរុំ ខ្ញុំថាដូចស្រួលជាងនៅក្នុងស្រុកខ្មែរ ព្រោះនៅជំុំរុំអង្ករគេចិញ្ចឹម ម្ហូបគេចិញ្ចឹម អត់តែលុយខែទេ ធ្វើការអត់មានរបរខែទេមានតែរបបអង្ករ ត្រីខ ហើយនិងគេបើកជាអំណោយដូចមុង ភួយ កន្ទេលអីពេលឆ្លងទន្លេឆ្លងអីគេបើកឲ្យ ដល់ពេលត្រលប់មកស្រុកខ្មែរវិញនេះដែលខ្ញុំវេទនាខ្លាំងជាងគេ ព្រោះមកដល់កាលពីឆ្នាំ៨០ណឹងចូលស្រុកខ្មែរ យើងអត់មានទីដៅយើងអត់មាន កាលណឹងអត់ទាន់ជួបបងប្អូនទេនៅម្នាក់ឯងជាមួយប្តីនៅស្រុកគេ នៅស្រុកកំពង់ស្ពឺណឹង ពេលឆ្លងទន្លេមុំណឹង ញុំបាយជាមួយបុកក្រសាំង បុកក្រសាំងហើយខ្ទឹម ម្ទេច ផុតពីណឹងទៅមីងប្អូនពៅម៉ែមកយកទៅជាយដែន យកទាំងម៉ែក្មេក យកទាំងពៅអីទៅទាំងអស់គ្នា ពៅ វី ខ្ញុំ អាបុល នៅសល់៤នាក់បងប្អូនយកទៅជាយដែនទាំងអស់ ទៅរស់នៅជាយដែនវាបានធូរមួយកម្រិតថាប្រុងចេញទៅអាមេរិកតើ តែទៅដល់ពុកគាត់ឈឺធ្ងន់ គាត់ឲ្យកូនទៅដែរកូនឯងនាំបងប្អូនទៅចុះទុកពុកនៅម្នាក់ឯងបានហើយ តែអ្នកណាទុកឪពុកចោលកើត ឪពុកឈឺផង ក៏អត់ទៅទាំងអស់គ្នា សុខចិត្តនៅលុះត្រាតែឪពុកស្លាប់នៅជាយដែន ពុកស្លាប់ណឹងចេះតែនៅតៗទាល់ទម្រាំគេមាតុភូមិនិវត្តន៍មកវិញ មាតុភូមិនិវត្តន៍មកអ៊ុំក៏អត់មានអីដែរ គេឲ្យរបបដី របបផ្ទះ តែអ៊ុំអត់យកទេព្រោះយើងអត់មានលុយមានកាក់អី អ៊ុំចុះចិត្តយកលុយ បានប្រហែល២៥០ដុល្លារទេ យកមកធ្វើផ្ទះធ្វើអី ដើម្បីគ្រួសារទាំងអស់គ្នាណាមួយម្តាយចាស់ ប្អូនៗអត់ទាន់មានគូរស្រករទាំងអស់នៅតែបងម្នាក់ នៅម្នាក់ណឹងក៏នៅរហូតមកខ្ញុំក៏ បានសម្តេចក្រុមព្រះណឹងឲ្យទៅធ្វើការនៅបន្ទាយមានជ័យវិញទៅ ស្អីមុំទៅព្រឹមមិញបន្ទាយមានជ័យ ទៅបន្ទាយមានជ័យវិញទៅមើលកុមារកំព្រារបានប្រហែល២ឆ្នាំ បានខ្ញុំមកភ្នំពេញយកកុមារកំព្រារមកភ្នំពេញវិញ ថ្ងៃមួយកូនខ្ញុំឈឺណាស់អាវិនវាឈឺនោម នោមមកសុទ្ធតែឈាម ខ្ញុំផ្ញើរកុមារកំព្រារនិង២នាក់ប្តីប្រពន្ធចុងភៅឲ្យគាត់មើលផងខ្ញុំមកដេកជាមួយកូនខ្ញុំមួយយប់ ទៅវិញកុមារកំព្រាគេថាដើរចោលគេ គេខឹងគេ គេចង់យកម៉ែចាស់គេមកដាក់វិញនោះ ខ្ញុំក៏ប្រាប់ប្អូនខ្ញុំ ប្អូនខ្ញុំថាមិនបាច់ទេ មិនបាច់ទៅធ្វើទៀតទេ ក៏អត់ទៅខ្ញុំអត់ទៅដែរ ហើយបានគេឲ្យអ៊ុំ អ៊ុំរាល់ថ្ងៃទៅធ្វើទាហានចុះឈ្មោះទាហានវិញ ចូលទាហានវិញទៅក៏ ក៏ស៊ីប្រាក់ខែទាហានគាត់ធ្វើការនៅ Premiere Pro ធ្វើការទៅក៏បានរហូត ដល់ពេលកូនធំៗអស់អ៊ុំក៏ធូរធារតាមណឹងទៅកូនស្រីក៏ធ្វើការ កូនប្រុសក៏ធ្វើការគ្រប់គ្នាទៅអ៊ុំទៅនៅកំពង់ស្ពឺវិញ ជីវិតអ៊ុំអភ័ព្វច្រើន ប្រាប់ក្មួយឯង ជាតិជាបងគេអត់ចង់ដាច់ពោះរងាប់អត់មានអីស៊ី ២នាកម៉ែកូនដេកគ្រែ១ ២នាក់ចឹង អ៊ុំនឹកឃើញរឿងណឹងអ៊ុំអត់ទឹកភ្នែកមិនបានអាណិតកូន បេះព្រុយកន្ទេលយកមកស៊ី ព្រុយកន្ទេលយកស៊ី បេះអត់មានអីតែយកមកញាត់មាត់ទំពារ បានថាជីវិតអ៊ុំអត់ចង់និយាយដល់រឿងណឹងទេ ដល់រឿងណឹងអ៊ុំនឹកឃើញដល់កូន កូនណឹងបើនៅឥឡូវអាយុ៥០ឆ្នាំហើយ កាលវាស្លាប់អាយុ ៥ឆ្នាំ ៦ឆ្នាំ បងគេ។

ក៖ បាទអុំ អញ្ចឹងអ៊ុំអាចជួយនិយាយថយក្រោយបានទេថានៅពេលដែលប៉ុល ពតចូលមកហេតុអីក៏បែកពីក្រុមគ្រួសារដែរម៉ាក់អ៊ុំ?

ខ៖ ចាំមើលប៉ុល ពតចូលមកខ្ញុំទៅជុំក្រុមគ្រួសារទេ អត់តែប្អូនប្រុស១អាសម្រេចនោះ ទុំ សម្រេចណឹងណា វាមកបើកឡានឲ្យប៉ុល ពត គេសួរអ្នកណាចេះបើកឡានវាចូលទៅបើកឡានឲ្យគេ ដល់បើកឡានឲ្យគេចេះតែចាំវា ដល់ចាំវាយូរពេកទៅក៏នាំគ្នាដើរទៅទៀត ដើរទៅៗទៅក៏វាត្រលប់ទៅជុំគ្នាវិញ ហើយគេថាឲ្យវាកាត់សក់កាត់អីចុះសក់វាវែង ២ខែ ៣ខែហើយ សក់វែងដល់កាត់សក់កាត់អីទៅក៏ទៅនៅភូមិអីរំចេកនៅក្រាំងយ៉ូវនេះ ទៅនៅភូមិណឹងបាន២ខែខ្ញុំឆ្លងទន្លេមានកូនពៅអាសុជាតិនោះអាប្រុសណឹង
ហើយគេតាមចាប់ប្អូនខ្ញុំតាមចាប់អាណឹងតាអាប្រុសអាកណ្តាលណឹង ដល់គេតាមចាប់វាហើយម្តាយឪពុកខ្ញុំគាត់សម្រេចចិត្ត កាលណឹងខ្ញុំឆ្លងទន្លេងបានប្រហែលមួយអាទិត្យ ក៏សម្រេចថាប្អូនវាអត់ទីដៅណា យើងចាស់ហើយយើងមានប្តីមានសីហើយមានគ្រួសារហើយ យើងអាចដឹងជាងវា ដល់វាអត់ដឹងម៉ែឪ ពៅ វា សង្ហារនេះ ទៅជាមួយម៉ែឪ៣នាក់ អ៊ុំសុខចិត្តនៅភូមិណឹងតែម្នាក់ឯងទេ ព្រោះអីកុំឲ្យគេថាយើងត្រូវរូវគ្នាព្រោះម៉ែនៅចុងនោះ អ៊ុំនៅនេះដល់ហើយគេមកសួរថា មិត្តនារី មិត្តនារីឯងស៊ុមគ្រលំជាមួយម៉ែឪមិត្តនារីឯងបានមិត្តនារីឯងអត់ប្រាប់អង្គការ អ៊ុំអើយបើខ្ញុំដឹងខ្ញុំទៅជាមួយម៉ែឪខ្ញុំហើយខ្ញុំអត់នៅទេតែយើងដឹង តែយើងទៅអត់កើតយើងសរសៃខ្ចីនោះ ដល់ហើយម៉ែពុកខ្ញុំគាត់ទៅដល់សៀមរាបទៅ ខ្ញុំក៏រសាត់អណ្តែងដល់បាត់ដំបងទៅអីឯណានិងគេឯងទៅ។

ក៖ ចល័តរហូត?

ខ៖ ទៅរហូត ដល់អាចុងបញ្ចប់នេះ អា៧៧នេះ ចឹង៧៥ដល់៧៧គេជម្លៀសយកឪវាវាយចោល យកអ៊ុំហេងឯងវាយចោលទៅ មីកូនទី២វាស្លាប់មុនវាលាប់កញ្ជ្រិល ស្លាប់តាំងពីនៅក្រាំងយ៉ូវ ដល់អាជាតិកូនទី៣ណឹងស្លាប់មុនមីបងទៀត លាប់កញ្ជ្រិលនិងអត់បាយ ចុះមានអីកូនអើយពេលណឹង បបរមួយវែកលាយត្រកូួនផង លាយអីផង ហើយមីនោះវាអត់ចេះស៊ីត្រកួនស៊ីអីវាចេះតែញុំបបរណឹង គេដាក់បន្លែដាក់អីវាអង្គុញរើសបន្លែចោលអស់វាញុំតែបបរមួយស្លាបព្រារអីណឹង ដល់ពេលចឹងទៅ វាស្លាប់ក្រោយគេបង្អស់មីបងមីអាយុ៥០បើនៅដល់ឥឡូវណា វា៥០ហើយ វាណឹងស្លាប់មុនគេក្រោយគេបង្្អស់ ស្លាប់ព្រោះអត់បាយណឹង ហើយដល់កូនស្លាប់មកអ៊ុំក៏នៅតែម្នាក់ឯងដើរចាប់ក្តាមចាប់អីស៊ី ហើយជើងហើមហេងមិនហើមតូចទេ ហើមជើងចឹង ហើមធំណាស់ដើរដូចដំរីចឹង ចេះតែដើរៗទៅ ជួនណាទៅចាប់ក្តាមចាប់ចំពស់ លួចចាប់ក្តាមចាប់ស្ងាត់ទេដល់ពេលចាប់បានពស់ស្រែក គេឯងមូលដ្ឋានគេចិត្តបានដែរគេចិត្តបានមនុស្សខ្លះដែលគេស្រលាញ់ណា មិត្តនារីឯងវាយវាដៃ២ធ្វើចេះទៅ ដៃទាំងពីរចាប់វាបានហើយតែមិនដឹងធ្វើម៉េច ទាំងពីណឹងវាខ្លាចពស់ព្រិលតនោះ ដល់ហើយពីណឹងមកក៏ មកបានគាត់នេះគាត់ ប្តីក្រោយនេះគាត់ចេះតែយកចិត្តទុកដាក់និងយើងណា មិត្តវ៉ុន មិត្តវ៉ុនឯងហូបអានេះ មិត្តវ៉ុនឯងហូបអានោះទេ ប្រពន្ធគាត់ទៅស្លាប់ជាមួយខ្ញុំពេលស្លាប់ជាមួយកូនខ្ញុំ ប្រពន្ធគាត់ដកមួយថ្ងៃ៥ផ្លូន។

ក៖ គេឲ្យដកសំណាប?

ខ៖ ដកសំណាបមួយថ្ងៃ៥ផ្លូនណា ដូចគេអ្នកស្រែគេចេះតែធ្វើបានចុះយើងអ្នកមិនដែលធ្វើ ចុះឪពុកម្តាយឪពុកធ្វើទាហាន មកនៅពេទ្យរុស្ស៊ី ពេទ្យរស្ស៊ីនៅភ្នំពេញណឹងណា មកនៅបន្ទាយស្លឹកពាប់ពេទ្យរុស្ស៊ីណឹងណា ចុះអ៊ុំចេះទៅដកសំណាបអីនិងគេឯណា ស្ទូងក៏មិនចេះ ដកសំណាបក៏មិនចេះ គេឲ្យអ៊ុំអង្ករក៏មិនចេះ អង្ករស៊ីតែអង្ករបាវដែលអ៊ុំអង្ករអី ដល់ចេញទៅប៉ុល ពតណឹងវាឲ្យធ្វើសព្វគ្រប់ចេះតែធ្វើទៅយើងអត់ចេះក៏ចេះតែធ្វើទៅ គេឲ្យកាប់ គេឲ្យកាប់អុសមួយថ្ងៃពីររទេះកាប់មិនដែលបាន ទៅដល់សម័យប៉ុល ពតណឹងណា គេឲ្យទៅកងភ្ជួរយើងអត់ចេះដកសំណាបមួយថ្ងៃ៥ផ្លូន កូនឯងមើល៤០ ៥ដងណា ៥០កណ្តាប់ ១០ដងណា ៥០០កណ្តាប់ណា ដល់ហើយអ៊ុំសុខចិត្តទៅភ្ជួរវិញថាភ្ជួរដើរតាមគោវាបានយើងចេះតែដើរទៅណា គ្រវែងអីគ្រវែងចេះតែដើរតាមគោទៅ ថ្ងៃមួយនោះធ្វើបាត់ក្របីគេ ធ្វើបាត់ក្របីគេអត់ចង់ហ៊ានទៅវិញអត់ហ៊ានទៅការដ្ឋានវិញទេ នៅទៅចុះគ្រួសារបាត់ខ្ញុំយូរម៉េសថ្ងៃនេះម៉ោង៥ ម៉ោង៦មិនទាន់ឃើញដល់ផ្ទះ ដលផ្ទះប្រាប់អត់ហ៊ានចូលផ្ទះទេទៅប្រាប់ប្រធានកងបើគេយកវាយចោលមានតែយើងទេណា អ៊ុំៗក្របីខ្ញុំបាត់ៗហើយមិនដឹងទៅណាទេ ក្របី ក្របីមិត្តនារីឯង ខ្ញុំចងខ្សែតីក្រហមអ៊ុំតែមិនដឹងវាយ៉ាងម៉េចមិនដឹងអាណាក្រហមអាណាខៀវទេ គេថាអត់អីទេទៅហូបបាយហើយទៅផ្ទះទៅ ដល់ពេលហូបបាយគេឲ្យទៅផ្ទះវិញស្អែកឡើង ស្អែកឡើងគេនាំដើរក្របី មិត្តនារី មិត្តវ៉ុន នោះក្របីមិត្តវ៉ុនឯងហីថាអត់ទេអ៊ុំអត់ដឹងអាណាទេ ឥឡូវដើម្បីកុំឲ្យច្រឡំគេខ្ញុំឲ្យក្របីអែនមួយគូរណឹងមកភ្ជួរម៉ង ដល់ពេលមីអែនណឹងមានអីគ្រាន់តែហៅឈ្មោះវាមីអែនវារត់មករកយើងហើយ ហើយដល់ពេលអានោះយើងអត់ស្គាល់ឈ្មោះវាថាអី ដល់ពេលមួយគូរនេះស្រែកមីែអនមក ដល់ម៉ោងហើយមកៗវាដើរមករុកៗរកយើង សត្វ សត្វវាចេះដែរណា មកផុតណឹងទៅសម័យប៉ុល ពតនេះ វាឲ្យភ្ជួរឲ្យហើយដល់ពេលយួនចូលនេះ គេឲ្យអ៊ុំណឹងទៅចំការទៅកន្លែងប៉ុល ពតនៅណា ហើយពួកអ៊ុំប្រហែលជា១០ន័ង្គល ១០គ្រួសារណឹងឡើងទៅអ៊ុំទៅតាមផ្លូវ អ៊ុំក្អួត រាគផងជិតងាប់ គេយកអ៊ុំ អ៊ុំហ្អែងយកទៅអ៊ុំដាក់ចោលខ្ទមមួយកន្លែងណាណេះផ្ទះ អានេះផ្លូវអានេះខ្ទមគេធ្វើឲ្យប្រជា អាប្រជាជននៅចឹងណា ម្នាក់ខ្ទមមួយៗចឹងទៅ ខាងនេះផ្លូវខាងនេះស្រះគេវាយមនុស្សចោល គេវាយមនុស្សចោលពេលណឹងយើងអត់ដឹង ដល់ពេលអ៊ុំទៅដេកណឹង អ៊ុំហ្អែងណឹងយកអ៊ុំទៅដាក់នឹងឯងសម្រាកណឹងសិនទៅខ្ញុំទៅរកមើលអីឲ្យហូប មានបានអីគ្រាន់តែដាក់អ៊ុំចុះគេដេញឲ្យឡើងទៅទៀត អ៊ុំៗខ្ញុំយកគ្រួសារប្រពន្ធហ្អែងគេដឹកទៅមុនហើយ អ៊ុំហ្អែងក៏ទៅបាត់ទៅ ទៅបាត់ដល់ឪសេងៗគាត់មកពីបបក់ត្រីវិញ គាត់មកពីបបក់ត្រីវិញគាត់ដើរមើល និយាយពីស្អុយថាស្អុយ ដែលយើងអត់ដឹងខ្លួនប៉ុណ្ណឹងនៅធុំក្លិនស្អុយណា គាត់បីអ៊ុំណឹងទៅដាក់កន្លែងការដ្ឋាន បីទៅដាក់ការដ្ឋានគាត់ធ្វើជ្រូកធ្វើអីគាត់យកសាច់ បេដូង ថ្លើមជ្រូក ពោះវៀនជ្រូកមួយចានយកមកដាក់ឲ្យហូប ចុះមានហូបកើតអីកូនឈឺ បើអ្នកៗគេមកឃើញ ចុះទរទូចេះវាក្តៅទរទូជិតមុន គេថាអាណិតគ្នាណាស់ស្លាប់ទៅ ហើយអត់មានយកគ្នាទៅទុកដាក់សិនទេទៅចោលគ្នាអីណា ដល់លឺគេថាច្រើនគ្នាពេកបើកមុខចេញ បើមុខទុកត្រឹមនេះ អឹបងអត់ទាន់ស្លាប់ទេ ខ្ញុំថាខ្ញុំអត់ទាន់ស្លាប់ទេតែគេទៅចោលខ្ញុំអស់ហើយ កាលណឹងពួកកំពង់គល់ ស្គាល់កំពង់គល់ទេបាត់ដំបង។

ក៖ បាទុំ។

ខ៖ ពួករោងចក្រស្ករគេមកនោះ គេឡើងមកគេឃើញចឹងគេចេះតែអាណិតទៅណា បងអើយធ្វើម៉េចទេ ខ្ញុំអត់មាត់ទេ ដល់ពេលថ្ងៃតិចអ៊ុំហ្អែងមកវិញមកយក ដល់មកយក សួរឯង ឯងដើរកើតអត់ខ្ញុំដើរកើត ដើរកើតអីមនុស្សមិនទាន់ស៊ីអីផងមិនដួល ចេះតែដើរបន្តិចម្តងៗទៅ គាត់ថាមកខ្ញុំគ្រាឯងថាមិនបាច់គ្រាទេ ខ្ញុំដើរតិចៗខ្លួនខ្ញុំ អញ្ចឹងខ្ញុំសែងជ្រូកទៅជាមួយគេឯងណាឯងដើរទៅដល់មុខណឹងខ្ញុំនៅចាំមុខហើយ ធម្មតាសែងជ្រូកមួយគ្នាដើរលឿនហើយណា កូនអើយពេលណឹងអ៊ុំថាអ៊ុំស្លាប់ហើយ ចេញខ្យល់តាមត្រចៀកវើង អត់មានឃើញអីទាំងអស់ងងឹតឈឹងម៉ង អង្គុយនិងកំពតព្រៃណឹងមួយសន្ទុះ ដើរទៅដល់កន្លែង ដល់កន្លែងថ្ងៃណឹងភ្លៀង ពួកប៉ុល ពតនេះចិត្តខ្មៅបំផុត សំយាបផ្ទះចឹងវាអត់ធ្វើអីផង អ៊ុំលើកដៃសំពះ បងៗខ្ញុំសុំឲ្យគ្រួសារខ្ញុំសម្រាកគៀនសំយាបផ្ទះនេះផងគាត់គ្រុន អត់បានទេ អត់ឲ្យដេកសុខចិត្តយកប្រពន្ធទៅទរទូកៅស៊ូ មិនដឹងបានកៅស៊ូណឹងមកពីណាតិចគាត់សុខចិត្តត្រូវទឹកភ្លៀង បានឡើងមកលើ ឡើងពីប៉ុល ពតមកណឹងមកដល់អូរតាប៉ោងណឹង សម្រាកនៅភូមិព្រៃយាងណឹង នៅភូមិព្រៃយាងណឹងបានជិតមួយឆ្នាំដែរបានចាប់ទំងន់មុំនោះ បានតាមទំងន់មុំបានឪវាថាឯងអើយទៅស្រុកទៅនេះទីនេះមិនដឹងរកស៊ីអីទេ គាត់លក់មាសគាត់ គាត់លក់មាសគាត់ទៅជាយដែនកាលនោះអត់ហា៊នទៅគេបាញ់ពេកចោរប្លន់ពេកអត់ហា៊នទៅទេ សុខចិត្តលក់មាសបាន ទៅទិញប៊ីចេង ទិញក្រណាត់ខ្មៅ ក្រណាត់ស មួយផាត់ៗយកទៅ នឹកឃើញថាដូរស្រូវដូរអីគេស៊ីសិនទៅអត់មានរបបអីណា អ៊ុំទិញប៊ីចេងប៉ុនៗនេះ៤ ១០ ២០កញ្ចប់ទៅ យកមាសណឹងកាលណឹងគេចាយមាសនោះ ដល់ចឹងទៅ ទៅដល់នោះ ទៅដល់នោះក៏ផ្តើមជីវិតថ្មីទៀតហើយណា ទៅដល់នោះក៏យើងទៅ ដូរស្រូវគេ ដូរអីគេ ដូរស្រូវគេ គេអត់ឲ្យស្រូវទេគេឲ្យតែអង្ករមក ប៊ីចេងណឹង៤ ១០កញ្ចប់ មួយស្លាបព្រារអង្ករ១តៅៗកាលណឹងណា កុំអីអត់បានរស៊ដល់ឥឡូវទេណា ចុះមួយស្លាបព្រារបាយយើងណឹងអង្ករ១តៅ ប៉ុន្តែកាលណឹងគេឲ្យយើងផងណា ជួនណាមេមាន់២ ឲ្យគេតិចគិតតាមតិចចឹងច្រើនតាមច្រើនតែសុទ្ធតែបងប្អូន បងប្អូនឯងនោះ ហើយមេមាន់ណឹងអ៊ុំទៅធ្វើផ្ទះផ្សេងអ៊ុំចិញ្ចឹម មាន់មួយគីឡូ៥រៀលណឹង មាន់មួយបាន១៥ មាន់មួយបាន២០ មួយគីឡូៗគេណា ដល់ហើយកាលណឹងក៏ចិញ្ចឹមក៏បានមុំណឹងចេះដើរ ដល់មុំចេះដើរបានទៅជាយដែន មីងនោះគាត់មកយកប្អូនម៉ែពៅគេ ពៅក៏វាស្គាល់ដែរ មីវីក៏ស្គាល់ ស្គាល់ទាំងអស់គ្នា ទៅជាយដែនបានទៅរស់នៅជាយដែនណឹងទៅ ជីវិតនៅជាយដែនក៏មិនសប្បាយដែរអូនអើយរត់ ប៉ុន្តែទោះបីយ៉ាងម៉េចយើងជួបជុំម៉ែឪបងប្អូនណា បាត់អាកណ្តាលបាត់អាផាត់មួយ បាត់អាសម្រេចណឹងមួយ បងអាបុលនេះ អ៊ុំហើយវា វាហើយបានអាបុល ដល់ចឹងទៅក៏នៅនិងគេទៅអ៊ុំធ្វើការ UN pro ទៅក៏បានរបបអង្ករបបអីស៊ីចាយចិញ្ចឹមកូនចៅ នៅនោះគេចែកតែអង្ករចែកតែត្រីខណឹង ទីបញ្ចប់ទៅ ដល់ពេលមកស្រុកខ្មែរវិញនេះ អ៊ុំភ័យបំផុតអាវិលមកស្រុកខ្មែរវិញនេះ ម្នាក់ៗអូមិនភ័យទេទៅដល់ស្រុកខ្មែរ ជញ្ជោតតែមួយឆ្នៀនបានត្រីស្លរមិនដូចពាក្យវាចាទេសុំទោស កុំមករកជញ្ជោតមួយឆ្នៀនបានត្រីស្លរអីនោះងាប់ហើយយួនយកអស់ហើយមានអីទៀត មកដល់នេះរកតែអង្ករស៊ីគ្មាន រកតែម្ហូស៊ីគ្មានផង ប៉ុន្តែអ៊ុំមានរបបអង្ករច្រើនមកនេះគេឲ្យមកនៅនេះអង្ករច្រើនណាស់ បើកម្តងសុទ្ធតែ៣បាវ ៣អីនោះ UN pro គេចិញ្ចឹមអីទេកាលណឹងណា UN pro គេចិញ្ចឹមយើងមួយឆ្នាំ ចុះសមាជិកយើងច្រើនមើល ពៅ មី ខ្ញុំ អ៊ុំវា ម៉ែ អាលិច វីន មុំ មីផល ៤ ១០នាក់ហើយអង្ករមិនតិចទេណា អាណឹងដល់ពេល UN pro ចិញ្ចឹមគ្មានអ្នកណា UN proចិញ្ចឹមយើងទេណា ដល់ពេលហើយក៏បែកគ្នារកស៊ីធ្វើការរៀងខ្លូនទៅ បោះឆ្នោតគេចូលធ្វើការជាមួយ UN pro ប៉ាអ៊ុំក៏ចូលធ្វើការជាមួយ UN pro នោះទៅ អ៊ុំទៅនៅអំពិលកាន់កុមារកំព្រារ អ៊ុំហ្អែងទៅធ្វើការណឹងដល់ពេលគេចាប់ជប៉ុនបានវាបាញ់ជប៉ុនចោលនោះ អ៊ុំហ្អែងធ្វើការជាមួយជប៉ុនណឹងនោះ ជប៉ុន២នាក់ អ៊ុំហ្អែងជិតស្និត ដល់វាបាញ់មួយចោលមួយទៀតនៅ មួយទៀតសួររកប៉ាអ៊ុំហ្អែងរហូតសួរអាបុលទៅ ស្រាប់តែហើយអ៊ុំក៏ ដល់ទៅដល់ចេញមកជាយដែនគេមិនមកជម្លៀសយើងមកឲ្យនៅសៀមរាបនេះ ដល់ហើយអ៊ុំក៏ទៅវិញទៅធ្វើការនៅកាន់កុមារកំព្រារនោះវិញណា សម្តេចក្រុមព្រះឲ្យទៅកាន់មើលកុមារកំព្រារ ក៏ទៅ ទៅអាខ្មែរក្រហមបាញ់គ្នាណឹងទៀត រត់ពីណឹងមកនៅថ្មពួក នៅថ្មពួកបានប៉ុន្មានខែរត់ពីណឹងមកនៅសាលា ដឹកកុមារកំព្រាមកនៅអីសាលាទល់មុខសាកលវិទ្យាល័យគេនោះ សាលាអីចេះមានសាកលវិទ្យាល័យធំកន្លែងនោះ កន្លែងណឹងគេហៅទឹកថ្លា នៅណឹងបានប៉ុន្មានខែ អរយកកុមារកំព្រារមកភ្នំពេញវិញ ម៉ាក់អ៊ុំទៅសុំលុយចៅហ្វាយខេត្តបន្ទាយមានជ័យ ឪអាឃ្លាំងហួតនេះ បាន២ម៉ឺនបាតយកធ្វើដំណើរមកប៉ុន្តែគេដឹកក្មេងៗមកហើយ យកមកកាលណឹងអ្នកម្មានម៉ារីមិនទាន់ឲ្យលុយឲ្យកាក់អីចិញ្ចឹមផងណឹង គ្នា៣៥នាក់ណា អ៊ុំពីរនាក់ប៉ាអ៊ុំ១០០ គ្រូអង់គ្លេស១០០ ២០០ អ្នកដាំបាយស្លរ១០០ ៣០០ សល់៧០០ដុល្លារទេ ចិញ្ចឹមក្មេងនោះទិញអង្ករស៊ីផង ទិញអង្ករស៊ីផង ម្ហូបស៊ីផង លុយក្មេងទៅរៀនផង សាំងឡានលើណឹងទៀត ៧០០ ហើយគ្នា៣៥នាក់ណា បើគិតទាំងអស់វា៣៩ទាំងអ៊ុំ និងគ្រូអង់គ្លេស ទាំងប្តីប្រពន្ធគេ២នាក់ទៀត ៥នាក់ ៤០នាក់ អ៊ុំចេះតែទ្រាំធ្វើៗដល់ពេលរឿងអាវីនឈឺនោមឈាមអី គ្រាន់តែមកមើលកូនមួយយប់ វាធ្វើបាតុកម្មវាចង់យកម៉ែចាស់វាមកនៅវិញណា អ៊ុំឈប់ទៅអ៊ុំអត់ខ្វល់ ប្អូនថា វ៉ុនអើយឈប់ទៅមិនបានការអីទេ ម៉ែអា១០០ពីរនាក់ប្តីប្រពន្ធទៅនៅងាប់ជាមួយវារហូតនោះ អ៊ុំក៏មកហើយអាសង្ហារក៏ឲ្យអ៊ុំហ្អែងចូលធ្វើទាហាន ចូលធ្វើទាហានបើកប្រាក់ខែណឹង គេឲ្យកន្លែងនាទីដែរណាប៉ុន្តែុយើងវាល្ងង់ ឲ្យកាន់សេដ្ឋកិច្ច សេដ្ឋកិច្ចណា ព្រលឹមឡើងទៅទិញម្ហូបឲ្យពួកទាហាននៅពោធិនតុង និងពួកស្អី នៅក្រាំងធ្នង់ឥឡូវនេះ ឥឡូវគេហៅក្រាំងធ្នង់ មួយថ្ងៃអ៊ុំអត់មានអីទេអត់មានធ្វើការអីនិងគេព្រលឹមឡើងទៅជួយ
ទិញគេទៅ ដូចថាទិញសាច់គោនេះ៣០គីឡូ សាច់យ៉ាវស្លរម្ជូរ សុំអាសាច់ល្អកន្លះគីឡូអីស៊ីមកវើយបានអាណឹងគេឲ្យមក ទិញត្រី៣០ ៤០គីឡូមកបំពងអី បាន១ ២មកស៊ីនៅផ្ទះ សួរម៉ែហ្អែង បានស៊ីរហូតទៅជួយទិញគេណឹងណាហើយដល់ហើយ កាលណឹងអ៊ុំចូលធ្វើការវិញហើយនៅមូនិធិម្ចាស់ក្សត្រីសុភ័ណ្ឌអីគេ ស្រីសុភ័ណ្ឌ ដល់ពេលធ្វើការណឹងផង ជួយទិញម្ហូបគេផងចេះតែបានស៊ីចុកនិងគេទៅ មានពេលខ្លះក៏យើងពិបាកដែរ ដល់ពេលគេវាយគ្នានេះបានអស់រលីងពីខ្លួន។

ក៖ វាយគ្នានៅឆ្នាំណាអ៊ុំ?

ខ៖ ៩៥នោះ ៩៧ហីកាលគេវាយគ្នា កាលគេឈ្លោះគ្នាជាមួយហ៊ុន សែននោះ ៩៧។

ក៖ អត់ដឹងផងអ៊ុំ។

ខ៖ ប្រហែល៩៧ណឹងឯងអ៊ុំទៅម៉ាឡេស៊ី ទៅកន្លះខែមកវិញ អត់ទាន់បានយកឥវ៉ាន់ទិញនៅឡានគេនោះអត់ទាន់បានយកផង គេបាញ់គ្នាទាំងឯងនេះឥវ៉ាន់ទិញមកនៅផ្ទះគេណឹងទៅ គេយកអស់រលីងទៅ អាយើងនៅណេះនៅណេះទៅ យើងមកផ្ទះអត់ទៅ គេយកឡានទៅផ្ញើនិងផ្ទះគេដកហូតឡានអី សំណាងហើយផ្ទះយើងកាំភ្លើងឡើងចម្រុះ ថ្ងៃណឹងបាត់វី ឪក្មេកហ្អែងនេះពរដាក់ យកឡានអ៊ុំហ្អែង អ៊ុំសង្ហារហ្អែងបើកទៅ ក្នុងឡានសុទ្ធតែកាំភ្លើងមានដឹងឯណា កាលណឹងបើគេឆែកឃើញវាបាញ់ចោលបាត់អស់រលីង ប៉ុន្តែវាអត់បានឆែកឡានយើងដែរណា ហើយដល់ពេលថ្ងៃមួយវាឆែកនៅផ្ទះ ដល់គេឆែកនៅផ្ទះទៅ ទូរចឹងសុទ្ធតែកាំភ្លើងនៅក្នុងទូរប៉ុន្តែវាមើលអត់ឃើញដាច់ភ្លើង វាឆែកអត់ឃើញកាំភ្លើ់ង ដូចមានស្អីបាំងកាំភ្លើងណឹងណា អូយអើយស្រាប់តែឆេះភ្លើងវិញសុទ្ធតែកាំភ្លើងពេញផ្ទះ យប់ឡើងឲ្យអារួន អារួនឪមីរិននេះយកទៅចោលនៅខាងថ្នល់រទេះភ្លើង កុំអីវាឡើងមកឆែកឃើញវាបាញ់ចោលណា វាបាញ់ចោលកាណុងវាតម្រង់មកផ្ទះ១០០ខ្នងគ្រប់គ្នាណា ពួកអាសព្វថ្ងៃនេះណា ឲ្យគេឃើញគេបាញ់ចោលប៉ុន្តែពួកណឹងពួកខ្មែរក្រហមទេចូលមក កាលណឹងវាយជាមួយខ្មែរក្រហម ខ្មែរក្រហមបំបែក ប៉ុន្តែធ្វើជាវាយជាមួយខ្មែរក្រហមទៅណា រថក្រោះ ញឹក ប៊ុនឆៃ ទៅរលំអាកន្លែងផ្ទះ១០០ខ្នងមិនឡើងអញ្ចេះ ដួលនិងសុទ្ធតែលុយ ហើយយើងអត់ដឹងយើងអត់ហ៊ានចេញ យើងអត់ហ៊ានចេញពីក្នុងផ្ទះផងណឹងនៅតែក្នុងផ្ទះណឹង មីវី ពៅអីគេ ពៅអត់រត់ទេនៅផ្ទះសៀក ឪហ្អែងទៅកំពង់សោមមកវិញដឹងទៅណា ដឹកមានអីមកជិះយន្តហោះរ ជិះយន្តហោះរចុះយន្តហោះរគេចាប់ជាប់ ទម្រាំបានមកដល់ផ្ទះនិយាយពីម៉ែហ្អែងខឹង ជេរឪហ្អែងដូចព្យុះ ដល់ពេលហើយចឹងទៅតាំងពីណឹងមកយើងរស់នៅរបៀបយើងសាមញ្ញារៀងខ្លួន អានោះក៏វាលាក់ខ្លួនដែរលាក់ជិតម៉ង មិនដឹងពួននៅឯណាទេ ឪក្មេកវាយកដាក់លើពិដាននោះ កុំអីគេតាមគេស្កុតគេនោះទើបចតមុខផ្ទះ៣ ៤ ស្កុត និយាយពីម៉ែក្មេកឪក្មេកភ័យ តែអត់ីដែរ ថារាល់ថ្ងៃបានចេះតែឲ្យកូនចៅសាងតែអំពើល្អទៅវាជួបតែក្តីសុខហើយ ប៉ុនសម័យប៉ុល ពតខំធ្វើល្អប៉ុណ្ណាក៏វាអត់ល្អកើតដែរកូនអើយវេទនាណាស់ដល់ថ្នាក់ស៊ីបាយ ដល់ថ្នាក់អត់បាយស៊ីិកន្ទួកវាចប់ហើយមនុស្សនោះ គេបុកស្រូវបានមកគេបុកគេចេះធ្វើអង្ករធ្វើអីអ៊ុំមានចេះអីកូន លីងៗទៅបុកទៅជាផ្អួលទាំងអស់ទៅជាកន្ទួកលាយអង្ករទាំងអស់ហើយដល់ពេលយើងស៊ីដល់ឃ្លានចេះតែស៊ីទៅ សម័យនេះស៊ីអត់កើតទេដល់សម័យដែលយើងអត់ណា ដល់ថ្នាក់អង្ករ៣កំប៉ុងគ្នា១៥០នាក់អីហើយស៊ីម៉េចទៅ ជួនណាវាកាត់ផ្ទីបន្លាណា អាផ្ទីបន្លាដាក់បបរឲ្យយើងស៊ីសម័យប៉ុល ពតណា ហើយកូនវាម៉ាក់អើយ មុំគេមិនជឿវាថាម៉ាក់អើយបើស៊ីប៉ុណ្ណឹងងាប់អស់ហើយ អើមិនងាប់អស់មែន ៥០០០នាក់នៅសល់៥០នាក់មិនងាប់អស់មែន ទៅនៅស្រុកចំស្រុកពិសេសស្រុកមនុស្សអ្នកមានទៀត ប្រពន្ធសេរមាតៈ ថៅកែម៉ុង ហួត ម៉ាក់អ៊ុំនិយាយបកក្រោយមួយសារវិញថ្ងៃមួយកូនអ៊ុំមីបងចេតពន្ធណឹងវាចង់ស៊ីសាច់គោ មិនដឹងទៅរកឯណាទេ ជួនឪវាទៅជួយកាន់គោគេគេការប្អូនភូមិចាមណឹង គេការពូចាម ពូចាមគេការប្អូនគេធ្វើសាច់គោ គេឲ្យមកប្រហែល ប្រហែល២គីឡូដែរសាច់យ៉ីវៗណា អ៊ុំថាចង់សន្សំសំចែហាលខ្លាចគេឃើញធ្វើផ្អក កូនអើយចេះស៊ីថ្ងៃនេះ ស៊ីថ្ងៃនេះហើយណា ស៊ីពេលល្ងាចលាងក្រឡផ្កាប់លើហឹង ស្រាប់តែគេឆែកទៅឆែកៗទៅអស់ហើយនិង ហើយដល់ពេលថ្ងៃមួយផ្ទះយើងចឹងភូមិចាមនៅចឹងណា ចាហ៊ួយនៅភូមិចាមយើងនៅភូមិចាម ខាងនោះចាហ៊ួយ តាណឹងគាត់លួចកាប់គោយកមកដូរឲ្យយើង អ៊ុំនេះឃើញសាច់គោធំៗឆ្អើរហើយប៉ុនៗនេះមួយកំប៉ុងៗ កំប៉ុងអង្ករណាអ្នកជំនួញណា មួយកំប៉ុងយកដូរបានបីកំប៉ុង យកម្តង២ ៣ដុំ ៤ ៥ដុំ ដូរៗបានអង្ករប្រហែលកន្លះតៅ ណឹងដាំបាយឲ្យមីចេតស៊ីហើយ ដល់ហើយកូនឯងដឹងម៉េចទេគេចាប់តាយាយណឹងទៅ គេតាមដាន គេតាមដានអ៊ុំណឹងច្បាស់ទៀត អ៊ុំមិនមានកាលណឹងអ៊ុំប្រុសហ្អែងមិនធ្វើអាដែង សៀវភៅបញ្ជីរគេអាក្រដាស់ធំៗចេះក្រឡាល្អិតៗនោះ អ៊ុំខ្ចប់សាច់គោណឹងជាមួយស្លឹកល្ហុងខ្វង់ខ្ចប់អាសៀវភៅក្រដាសល្អិតណឹងទៀត វាតាមដានអ៊ុំដល់ត្រង់ណឹងវាថា មិត្តនារីឯងសាច់គោខ្ចប់ស្លឹកល្ហុងខ្វង់មានការក្រដាសសៀវភៅក្រឡារល្អិតមួយទៀត ដឹងអ៊ុំថាម៉េចខ្ញុំអត់ដឹងទេ អាពាក្យអត់ដឹងមួយម៉ាត់រស់បានទាល់ឥឡូវណា អាអត់ដឹងណា កុំដឹងច្រើនពេកបើដឹងច្រើពេកងាប់បើសិនដឹងងាប់បាត់ ទៅដល់តាអ្នកដូរណឹងណា តាអ្នកដូរឲ្យអ៊ុំគេចងស្លាបសេកអង្គុយចឹងមុខកន្លែងចឹង គេហៅអ៊ុំបណ្តើរអ៊ុំទៅកន្លែងយោធាខាងក្នុង គេសួរតា យាយស្គាល់មិត្តនារីនេះទេ តាយាយគាត់ថាអត់ដែលស្គាល់ដែរ បុណ្យយើងណាហើយដល់ហើយគេសួរមិត្តនារីស្គាល់តាយាយទេ ខ្ញុំអត់ដែលស្គាល់គាត់ គាត់ណឹងនៅឯណាផងមិនដែលស្គាល់ខ្ញុំនៅតែផ្ទះនិងធ្វើការណឹង តាមការពិតខ្ញុំទាក់ទងគ្នាដូរគ្នាទៅវិញទៅមក តែគាត់ថាគាត់អត់ស្គាល់យើង គាត់ឆ្លើយមុនថាគាត់អត់ដែលស្គាល់យើង យើងក៏ថាអត់ដែលស្គាល់គាត់ទៅ ដល់គេយកអ៊ុំឡើងទៅដល់កន្លែងយោធាថាមិត្តនារីឯង សាច់គោមិត្តនារីឯងខ្ចប់ស្លឹកល្ហុងខ្វង់បានមិត្តនារីឯងយកក្រដាសសៀវភៅខ្ចប់ពីក្រៅទៀត ខ្ញុំថាខ្ញុំអត់ដឹងទេ ឆ្លើយតែអត់ដឹងមួយម៉ាត់ណឹង បានគេយកមកឲ្យដាំបាយនៅការដ្ឋានបណ្តាយគេយកយើងឲ្យទៅដាំបាយនៅការដ្ឋាន យកយើងទៅដាំបាយនៅការដ្ឋានណឹងណា កូនអ៊ុំមីបងវាហើមនោះ វាហើមលិបៗគាត់ថាមិត្តនារីណា មិត្តនារីឯងដួលមួយវែកដាក់ឲ្យកូនស៊ីទៅកុំឲ្យកូនវាហើម បបរពុះណឹងបបរក្នុងខ្ទះ២០កំប៉ុងកាលណឹងនៅស៊ីបាននៅឡើយទេណា ២០កំប៉ុងគាត់ឲ្យយើងដួលដាក់មួយវែកនិងកូនឆ្នាំងផ្ងំឲ្យវាស៊ីបាយទៅ ជាមួយអំបិលអីក៏ឲ្យវាស៊ីទៅវាស៊ីបាយ អាអ្នកចំការកសាងឯងអ៊ុំត្រោកៗ អូ ឆ្អិនឆ្អន់ឯងណាស់ឃើញមកដល់ឯងនេះធ្វើការជាមួយការដ្ឋាននោះ ចុះធម្មតាអ្នកការដ្ឋានស៊ីទាន់តែឆ្អែតបានធ្វើការកើត អូមិនបានទេយកមិត្តនារីនៅនោះធាត់ឲ្យដូចខ្លាចឹងមួយៗ ខ្លា៥អីស៊ីមិនអស់ទេ ស្រាប់តែអ៊ុំស្លាប់កូនអស់ហើយអ៊ុំមិនគិតអីទេយកទៅណាក៏ទៅ គេយកទៅវាយចោលណាក៏យកទៅ មិនខ្វិលនឹកឃើញអញអត់ខ្វល់អញនៅខ្លួនមួយ ឪអញមិនដឹងងាប់ម៉ែអញអត់ដឹងរស់ម៉េចអត់ដឹង ប្តីអញងាប់ហើយ កូនងាប់អស់ទៀត ខ្លួនមួយទៅណាទៅ ទៅតាមផ្លូវណឹងគេយកទៅចំការវិញគេថា មិត្តនារីនៅនោះណឹងធាត់ៗណាស់ ម្នាក់ៗខ្លា៥ស៊ីមិនអស់ទេ យកទៅអ៊ុំក៏ទៅវិញទៅអ៊ុំអត់ថាអីទេ ជួបអ៊ុំហ្អែងនេះ ជួបអ៊ុំហ្អែងពូៗបងឡេងទៅណាហើយ ពូម៉ុនបងឡេងទៅណាហើយសួរគាត់ចឹងណា គាត់ថាទៅណាងាប់បាត់ហើយ អូ!ខ្ញុំថាគេទៅនៅកន្លែងស៊ីបានណាកូន ស៊ីបានប៉ុន្តែបាក់កម្លាំងយើងប្រឹងធ្វើនោះ អ៊ុំនៅកន្លែងអ៊ុំអត់ស៊ីបានទេ ស៊ីអត់បានទេតែគ្រាន់យើងធ្វើសន្សឹមៗ វាឲ្យកាប់ព្រៃចឹងមួយមុខយើងឲ្យកាប់១០ម៉ែត្រទៅមុខ មុខ៧ ទទឹង៥ម៉ែត្រ ១០ម៉ែត្រទៅមុខ អ៊ុំកាប់អត់បាន អ៊ុំកាប់អត់បានគេឲ្យអ៊ុំនៅប៉ុណ្ណឹងណា បើអ៊ុំកាប់បានគេថែមឲ្យទៀត វាឆ្ងាញ់អាត្រង់ណឹង ដូចអ្នកដកចឹងណា អូសំណាបមួយផ្លូនគេកំណត់មួយផ្លូនឯងដកបាន១ផ្លូនកន្លះ ៣ផ្លូន ៥ផ្លូន អ៊ុំអត់តែ១ផ្លូនអ៊ុំដកអត់បានផង ប្រាប់តាមត្រង់ចុះអ៊ុំអត់ចេះដកនោះ ហើយបើដកសំណាបវិញក្បាលត្រង់នេះក៏សុទ្ធតែភក់ដែរ អត់មានស្អាតនិងគេ គេដកសំណាបស្អាតភ្លឹងៗមូលដ្ឋានតែអ៊ុំ ប្រតិតុតាក់ទាំងអស់ ដល់រៀបជាមួយអ៊ុំហេងឯងហើយគេឲ្យមកដកសំណាបនៅការដ្ឋានវិញ គេឲ្យអ្នកមានគ្រួសារនៅការដ្ឋានលែងឲ្យទៅមុខហើយណា គេឲ្យដកសំណាប៣ផ្លូន គ្នាដកមួយផ្លូនមិនបានផងទៅដក៣ផ្លូនម៉េចបាន កុំច្រឡំថា៣ផ្លូន៤០ ៥០កណ្តាប់មួយផ្លូនណា ហើយយើងដកមិនបាន៣០កណ្តាប់ផងរក៣ផ្លូនចេញ ជួនណាប៉ាអ៊ុំហ្អែងឃើញអាណិត ឯងៗចាំខ្ញុំជួយដក ចាំខ្ញុំជួយដកទៅជួយដកប្រពន្ធហើយ គេតែ៣ដៃមកមួយកណ្តាប់ ៣ដៃមកមួយកណ្តាប់ឯងមិនដឹងប៉ុន្មានដៃចុះ ដកសំណាបទៅសំណាបទាញទៅវិញមិនដូចកំពង់ស្ពឺទេ សំណាបគេផុយៗ ដីពោធិសាត់ បាត់ដំបងសំណាបសុំទោសមួយដៃមិនបាន មិនបានមក១០សរសៃរឲ្យយើងផង ហើយភក់នោះប៉ុណ្ណេះៗមកតាម ធ្វើតាមដំណើរទៅខ្ជិលណាស់ អាណាយកវាយចោលណាយកទៅ នឹកឃើញថាខ្លួនមួយអាណាចោលណាចោលទៅមិនខ្វល់ ដល់ពេលអ៊ុំហ្អែងចេះតែជួយទៅគេឲ្យទៅមើលគោ អ៊ុំកូនឯងគេឲ្យទៅមើលគោដល់ទៅមើលគោចឹង មានអីអាគោលង់ លង់ភក់ងាប់ ក្របីកាលណឹងងាប់ក្របី មានអីចង្រៃទៀតប្រាប់អាប្រធាន វាថាប្រធានឃុំ ដូចថាគណៈសហរកណ៍យើងប្រាប់គណៈសហករណ៍ហើយណឹងណា គណៈសហករណ៍អត់អីចង្រៃអីថ្ងៃណឹងមិត្តចាន់ ប្រធានស្អីឯងយាយបុិមិត្តចាន់ណឹងប្រធានអីគេ ស្រាប់តែគេជិះសេះមក ឃើញយើងការរដ្ឋានយើងមានសាច់ក្របីស៊ីនោះ ចុះគាត់ឃើញក្របីប៉ុណ្ណាណីដែរវាងាប់គាត់យកមកឲ្យធ្វើម្ហូបកូនចៅស៊ីទៅណា អ៊ុំឈុំណឹងក៏គាត់ចិត្តបានជាមួយយើងតែគាត់ធ្វើអាក្រក់ជាមួយអ្នកណាយើងអត់ដឹងទេតែគាត់ចិត្តបានជាមួយយើង ឲ្យទៅកាប់ឈើ កាប់ឈើគេយកទៅសម្លាប់ចោលអស់នៅសល់តែឯងម្នាក់មកវិញ ថាស្លាប់ហើយតើ ដល់ហើយផ្ញើថ្នាំឥស្សីប្រោសសត្វមួយការ៉ុងៗអាបេ បេគ្រាប់អឹមសីយើងនោះផ្ញើមកមួួកកំប្លេងណឹងហើយសរសេរសំបុត្រថាកុំភ័យខ្ញុំអត់អីទេ អូគ្រាន់តែឃើញថ្នាំខ្មែរណឹងមកអូដណ្តើមគ្នាម្នាក់ៗមូលដ្នានណា តែអ៊ុំសំណាងដែរបានមិត្តគង់ មិត្តគង់គេស្រលាញ់អ៊ុំ មិត្តវ៉ុនហា មិត្តវ៉ុនឯងទៅហូបបាយមិត្តវ៉ុនឯងកុំភ្លេចយកអានេះផងណា មានអីលាក់លៀមហុចឲ្យយើង ដូចថាមានសាច់ជ្រូកចៀនអីមួយដុំ ២ដុំដាក់ឲ្យយើងទៅ តាំងពីថ្ងៃណឹងអ៊ុំបានធូររហូតដល់ពេលថ្ងៃដែលយើងទៅ នេះពួកបូពារទៅនេះ ពួកស្វាយរៀងទៅបានពិបាក កាលណឹងអស់រលីងមនុស្សណា ល្ងាចគេយកវាយចោល ល្ងាចគេយកវាយចោលអស់ហើយណឹងហើយគាត់ចេះតែថាដាំដើមគណាក ក្នុងខ្លួនត្រូវដាំដើមគរកុំចេះតែនិយាយអី មានឯណាកូនអើយទៅវាយគ្នាចោលយកខោអាវគ្នា ឃើញកំប៉គូទការធីងៗបានលុបដី។

ក៖ ចុះអ៊ុំដឹងទេថាម៉េចបានគេវាយចោល ពួកគាត់ធ្វើខុសអីដែរ?

ខ៖ កាលណឹងគេសត្រូវជាមួយពួកបូពានោះ។

ក៖ ឆ្នាំ៧៧មែនម៉ាក់អ៊ុំ?

ខ៖ ៧៧ ៧៨ណឹង ៧៨ណឹងវាយចោលខ្លាំង ៧៩យើងចេញហើយ អ៊ុំអត់អីហូបពេក មកស៊ីបានចឹងអ៊ុំទៅអង្រួនគ អង្រួនគមកណាបុកអំបិលម្ទេស គ្មានប៊ីចេងប៊ីអីទេឆ្ងាញ់រហូត គណឹង ទៅដល់ចិតនិងភ្លឺស្រែអាខ្លះបាចជីបាចទៅ បាចជីគេឲ្យបាចជីអាចម៍និងដៃទៀតណា អាអ្នកបាចជីបាចទៅអាអ្នកស៊ីស៊ីសិនទៅ អាអ្នកស៊ី២ ៣នាក់ អ្នកបាចជី ៦ ៧នាកអ៊ុំកាន់មេក្រុម ហើយដល់ពេលអ្នកស៊ីណឹងហើយងើបមក គេបាចអ្នកបាចណឹងស៊ីម្តង កាលណឹងគេបោះត្រាក់បោះអីថាយើងត្រូវតែដំឡើងខ្លួនយើងតម្លើងឲ្យចិត្តមាំរឹងមាំអីណា គេយកក្រដាសណឹងមកឲ្យអ៊ុំមើល អ៊ុំកាន់អក្សរអាណឹងមកមិនដឹងគេថាម៉េចទេ កាន់ចឹងណាក្រដាសគេឲ្យមិនសសេរចេះ អ៊ុំមើលចេះអ៊ុំអើយខ្ញុំអត់មើលដាច់ទេ យើងធ្វើអត់ចេះណាអ៊ុំហ្អែងប្រាប់ចឹងអត់ឲ្យធ្វើចេះអីទាំងអស់ ដល់ហើយ គាត់ថាចឹងយើងអត់ដឹងអីទេ គេថាយើងអត់ដឹងអី ដល់ពេលរត់ ដល់ពេលរត់គេយកអ៊ុំទៅចោល ដល់ពេលឡើងភូមិព្រៃយាងនេះ អូរតាប៉ោង ស្គាល់អូរតាប៉ោងទៅតាមផ្លូងអូរតាប៉ោងមកដល់ណឹង មកដល់ណឹងយួនចូលយួនចូលហើយ យួនដើរតាមផ្ទះម្តង យួនគេទៅសុំសម្រាកនៅតាមផ្ទះយើងគេដាក់២ ៣នាក់ ផ្ទះនោះគេដាក់២ ៣នាក់ ហើយផ្ទះអ៊ុំប្រហែលប៉ុណ្ណេះណឹង ធ្វើរានហាលដេកណឹងមានធ្វើខ្ទម ធ្វើផ្ទះអីចុះយើងមិនប្រុងនៅស្រុកណឹងឯណាយើងត្រូវមកកំពង់ស្ពឺវិញ ដល់ពេលហើយ អ៊ុំដល់ពេលវាមកដេកជាមួយឪមុំទាំងអស់ហើយ អ៊ុំុុមិនគេចទៅនោះ ដេកជាមួយមេម៉ាយៗនោះ មេម៉ាយនោះគេអត់ដាក់ទេសុទ្ធស្រីៗច្រើនពេកទៅដេកជាមួយគេនោះ ពួកនោះវានៅជាមួយអ៊ុំហ្អែងទៅ ហើយវាថាម៉េចទេវាថា អ៊ុងយ៉ាងឯងបានប្រពន្ធស្អាតណាស់ វាថាឲ្យអ៊ុំហ្អែង អ៊ុំថាស្អាតអីមកពីប៉ុល ពតទាំងអស់គ្នាណឹង ថាប្រពន្ធខ្ញុំទើបតែរៀបដែរ បានគាត់ណឹងបានអ៊ុំរស់កូនឯងដឹងថាអ៊ុំរបៀបម៉េចទេ ឈឺណាឈឺម្តងគឺអត់ងើបចឹងម៉ង គាត់សុខចិត្តនៅមុនលឺគេប្រាប់ថា អូមិត្តម៉ុនមិត្តវ៉ុនឈឺធ្ងន់ណាស់ងើបអត់រួចទេ សុំគេអត់ហ៊ានសុុំគេទេទៅកាប់ចម្បក់ កាប់ដៃឯង កាំដៃមួយពូថៅ បានគេឲ្យមករកថ្នាំបិតបានមកមើលប្រពន្ធ ចឹងចិត្តបានចឹងបានអ៊ុំចេះតែខុសត្រូវចេះតែ ដល់ពេលបានមកមើលប្រពន្ធយកពោតមកឲ្យស៊ីចឹង បើស៊ីមិនអស់ចាក់ចោលកុំឲ្យគេ គេរាយការណ៍ទៀតយើងងាប់ គាត់សរសេរក្រដាសចេះគាត់ថា ហូបមិនអស់ចាក់ចោលកុំទុក តែយើងទៅធ្វើការបាត់គេទៅឆែកផ្ទះហើយ ចឹងទៀតប្រាប់ទៅយប់ឡើងណា ផ្ទះយើងកម្ពស់នេះវាអោនចាំស្តាប់យើងនិយាយគ្នា មិត្តរ៉ុម មិត្តសំរៀបជាមួយអ៊ុំដែរ រៀបតែ២គូរទេ ហ្អេបង បងឯងធ្វើ់អីបងស័ក្តិ៣លក់ការ៉េមកីស្អីប្រពន្ធគេថាអូ ៤ ១០ថ្ងៃមិត្តរ៉ុម មិត្តរ៉ុម មិត្តសំឈើធ្លាក់សង្កត់នៅព្រៃស្វាយយកទៅទៅទាំងអស់ទាំងកូន នៅអង្គរភាពគេយកទៅវាយចោលទាំងអស់ អ៊ុំអត់ទេចូលដេកក្រិបបិទមាត់ ចូលដេកក្រិបបិទមាត់ ហើយព្រឹកឡើងទៅមើលទៅដានជើងសុទ្ធតែកង់ឡានក្រោមកន្លែងដេក សម័យប៉ុល ពតណាចឹង អ៊ុំអត់ទេអ៊ុំស្រួល គឺថាប្តីប្រពន្ធរៀបមែនតែឯណោះនៅណោះ ឯណេះនៅណេះ ប្តីនៅណេះ ប្រពន្ធនៅណោះ អត់ដែលនៅជុំគ្នាទេ ដល់ពេលអ៊ុំ ទើបមកទៅស្រុកមកស្រុកនេះតើ មកដល់ចេញមកនៅព្រៃយាងណឹងបានប៉ុន្មាន ធ្វើស្រែគេច្រណែនទៀត យើងមកបានគោ គោមួយនឹមណា ហើយគោគេឲ្យកម្លាំងមួយដែរ មិនចឹងយើងមានរបស់ពួកវាមានតែខ្លួនធ្វើទេ ខ្លួនយើងធ្វើហើយគោយើងធ្វើទៀតគេមិនឲ្យរបបមួយដែរ គោរបបមួយ អ៊ុំហ្អែងរបបមួយ អាអ្នកមើលគោនោះរបបមួយដែរវាជួយជញ្ជូនកណ្តាប់អីគេនោះ វាខឹងវាថាពួកវាធ្វើ៤ ៥នាក់មិនស្មើយើងមានគោមួយនឹមណឹងទេ ចុះកាលណឹងវាមានអាត្រាក់ភ្ជួរឯណាភ្ជួរទេគោឯងណឹងចង់ងាប់គោ បានខ្ជិលលក់គោលក់អី អ៊ុំហ្អែងយកគោនិងរទេះទៅលក់ ចាញ់បោកគេទៀត ចាញ់បោកស្អីទេអាក្នុងមាសណឹងសុទ្ធតែល្ងពេញណឹង ថ្លឹងដៃ៥ជីៗ វាមានទៅបាន៥ជីស្អីបើវាមានអាមូក្នុងណឹងឡើងខ្មៅងិលហើយ មិនមាសឯណាប្រហោងក្នុង ប្រហោងធ្លុះអាក្នុងវាដាក់ឲ្យធ្ងន់ណឹង ដល់ចឹងទៅខ្ជិលនឹកឃើញនាំគ្នាទៅនៅកំពង់ស្ពឺវិញទៅ គ្រាន់ទៅកំពង់ស្ពឺវិញទៅអ៊ុំបានទិញប៊ីចេងទិញអីគេណឹងយកទៅដូរអង្ករដូរស្រូវស៊ីបានរស់ អើសព្វថ្ងៃក៏វាមិនដែលភ្លេចគុណយើងដែរក្មួយៗណឹងណា គេលក់ដីបាន៤ ១០ម៉ឺនចឹងទៅគេហុច ១០០ ២០០ចឹងរហូតទៅ។

ក៖ បាទម៉ាក់អ៊ុំ ចុះម្តាយម៉ាក់អ៊ុំមានឈ្មោះអ្វីដែរម៉ាក់អ៊ុំ?

ខ៖ ម្តាយអ៊ុំឈ្មោះខឹម សាវ៉ាត។

ក៖ បាទគាត់មានស្រុកកំណើតនៅឯណាដែរអ៊ុំ?

ខ៖ គាត់អ្នកសៀមរាបអង្គរវត្តនេះ នៅវត្តពោធិបន្ទាយជ័យ។

ក៖ ចុះម្តាយរបស់អ៊ុំជាមនុស្សបែបណាដែរអ៊ុំ? កាច ឬក៏ស្លូតដែរ?

ខ៖ កាចដែរយាយ កាចណាស់គាត់ អ៊ុំមានប្តីហើយនៅវាយអ៊ុំទៀតណាមីមុំក្រមុំហើយណឹងនៅវាយអ៊ុំទៀតណា សួរប៉ាក្មេកហ្អែង ឪហ្អែងចាប់យាយ អារ៉ាត់ចាប់ម៉ាក់អ៊ុំ អ៊ុំខ្លាចម៉ាក់តដៃតែអ៊ុំទៅតដៃអីម្តាយខ្លួនឯងជេរៗទៅ គ្រាន់តែតមាត់ ង៉ែងនេះហ្អែងពីក្រមុំមិនដែលតមាត់អញទេ ឥឡូវង៉ែងមានកូនក្រមុំង៉ែងតមាត់អញ តម្តងមិនដែលតយូរហើយមកម៉ងអំបោស សៀកស្ទុះចាប់យាយហ្អែងអារ៉ាត់ចាប់ម៉ាក់អ៊ុំ ។

ក៖ ចុះអ៊ុំនៅចងចាំសាច់រឿងអ្វីខ្លះដែរទាក់ទងជាមួយនិងម្តាយរបស់អ៊ុំដែលមិនអាចបំភ្លេចបានដល់ឥឡូវ?

ខ៖ មានម៉ែ ក្នុងនាមជាម្តាយគាត់មានការខុសខ្លះត្រូវខ្លះហើយ ប៉ុនម្តាយខ្ញុំស្អប់ខ្ញុំជាងគេ ស្អប់ត្រង់ពុកកាន់ជើង ពុកស្រលាញ់ ពុកស្រលាញ់ខ្ញុំជាងគេណាព្រោះអីគាត់មានបងប្អូន៣នាក់សុទ្ធតែប្រុសគាត់អត់មានកូនស្រីទេ ដល់ពេលបានខ្ញុំមុនដំបូងគេ ដូច្នេះគាត់ស្រលាញ់ខ្ញុំជាងគេ ហើយដល់ពេល ហើយពូួខ្ញុំក៏មានកូនស្រីឆ្នាំដំណាលខ្ញុំដែរវាឈ្មោះសារ៉នតែវាស្លាប់បាត់ហើយ វាមានម្តាយនិងកូនវាមានអាក្រក់ខ្លះល្អខ្លះហើយប៉ុន្តែចរិតម្តាយខ្ញុំកាចម៉ង ខ្ញុំក្នុងមួយខែម្តាយខ្ញុំវាយខ្ញុំ៣០ដងក៏មានដែរ កុំឲ្យតែគេរុកតិច សាវ៉ុន សាវ៉ុន ថ្ងៃណឹងថ្ងៃអាទិត្យហី ចាសពូ ថ្ងៃអាទិត្យយិតរទេះបបូរមាត់ស្ពេសស៊ីជ្រូកស្ពៃសង្ស័យថ្ងៃនេះត្រូវរំពាត់ឡូវហើយមួយសន្ទុះវាយឯងមែន នាំអ៊ុំទៅកាត់ខោអាវ គ្រូសុខុមប្តីមីងប្រាងឥឡូវគាត់ស្លាប់បាត់ហើយ គាត់មកគាត់ទិញក្រណាត់ ទិញក្រណាត់ស្អាតៗយកមកផ្ញើគាត់មកពីកោះកុងនោះ មកដល់ម៉ាក់ទៅផ្សារកាត់អាវហីម៉ាក់ អឺទៅអញជូនទៅ អត់ដែលឲ្យយើងទៅណាម្នាក់ឯងទេ ដើរគឺអែងគាត់ទៅហូត កាត់អាចុះអ៊ុំពីដើមអ្នកភ្នំពេញដែរស៊ីវិល័យតិចហើយ អាវដៃត្រឹមនេះមកធ្វើទឹករលកដៃនេះរាងធំតិចទៅប៉ាត់ ហើយករនេះករជិតចេះ ប៉ុន្តែអាតាមនេះធ្វើទឹករលក ង៉ែងកាត់អាវដូចសំផឹងចឹងហង ចឹងទៅគ្រាន់តែអាវពាក់សោះណា អញខឹងអញដើរមកផ្ទះមុនបាត់ធ្វើអីអញ មកដល់ផ្ទះត្រូវ ត្រូវចឹងបង្អួចនៅបន្ទាយស្លឹកមានបង្អួចអី មានរបាំងដែកបាំងអីឯណា បង្អួចប៉ុនៗនេះមនុស្សចូលបានណឹង ទ្រនុលបង្អួចមិនវាយយើងមួយមិននៅមួយទៀតអត់ទាន់ដាក់នោះ អ៊ុំម៉ែខ្លឹមគាត់ចូលមកជួយ ម៉ែអាសង្ហារបានហើយកុំវាយវាវាយវាធ្វើអីចុះមនុស្សអាយុ១៧ ១៨ហើយណឹង មានទៅខុសអីមួយប៉ាំងទៅនៅៗ វាយធ្វើធ្វើអីៗ វាតមាត់មីនេះវាតមាត់ តមាត់មែនណឹង អត់តគ្រាន់តែគាត់ថាដើរដូចសំផឹងគាត់ដើរចេញមកបាត់ហើយ ចុះវាសមទេគ្រាន់តែនិយាយប៉ុណ្ណឹងខឹងដែរនោះ គ្រាន់តែគ្នាកាត់អាវប៉ុណ្ណឹងសុទ្ធតែគ្នាដូចសំផឹង ដល់លើកៗកាត់អាវនាំទៅកាត់អាវចិន កាត់ដៃត្រឹមនេះករជិតបិទលេវក្រប៉ៅ២ ហើយអ្នកលក់គេថាហើយបងឯងកាត់អាវអីចឹងបង ប្អូនឯងកាត់អាវអីចឹងប្អូនឯងមិនទាន់ចាស់ផង អេកាត់អាវចឹងបានត្រឹមត្រូវ ខឹងទៀត ហើយបើអាវការគេណាមិនដែលមានអាវដៃចេះពាក់និងគេទេ មិនដែលមានចេះមានតែសុទ្អអញ្ចេះដៃអាវ អត់មានអាដៃវាលដូចគេធម្មតាគេកាត់ដៃវាលដៃអីណា យើងអត់ទេតែប៉ុណ្ណេះដៃ អត់ឲ្យកាត់ម៉ូឌទេ ឪពុកមិនសូវអីទេ តែម្តាយ។

ក៖ ចុះម្តាយរបស់អ៊ុំប្រកបការងារអ្វីដើម្បីចិញ្ចឹមជីវិត និងកូនចៅកាលណឹង?

ខ៖ ចុះប្តីគាត់ធ្វើទាហានប្តីគាត់ធ្វើអីទៀត ទាហានម្នាក់ចិញ្ចឹមគ្រួសារមួយពូជណា គ្រូបង្រៀនម្នាក់ក៏ចិញ្ចឹមគ្រួសារមួយពូជដែរពីសង្គមណាកូនមិនមែនដូចឥឡូវទេ។

ក៖ បាទ ចុះឪពុកអ៊ុំឈ្មោះអ្វីដែរអ៊ុំ?

ខ៖ ឪពុកអ៊ុំឈ្មោះភឹម ទុំ គាត់ធ្វើទាហាន។

ក៖ ចុះគាត់ជាមនុស្សបែបណាដែរអ៊ុំ? គាត់ជាមនុស្សកាចទេ?

ខ៖ កាច ប៉ុន្តែកាចតែចំពោះគេចំពោះកូនចោឯងអត់កាចទេ អត់ដែលបានវាយកូនណាបានបន្តិចទេ អ៊ុំក៏មិនដែលត្រូវអំពាត់ អា២នាក់ អាផាត់ អាសង្ហារក៏អត់ដែលត្រូវអំពើដែឬ កាពៅក៏មិនដែលត្រូវរំពាត់សួរទៅ កូនស្រលាញ់ឪពុកទាំងអស់ អត់ស្រលាញ់តែម្តាយទេម្តាយវាយពេកនោះ។

ក៖ បាទ ចុះឪពុករបស់អ៊ុំមានស្រុកកំណើតនៅឯណាដែរអ៊ុំចឹង?

ខ៖ គាត់អ្នកកំពង់ឆ្នាំងតែគាត់មកនៅសៀមរាបនៅទន្លេសាបតាំងពីក្មេង គាត់មកបានម៉ែនៅសៀមរាបនេះ គាត់នៅកំពង់ឆ្នាំងតែអ៊ុំអត់ដែលស្គាល់ប្រវិត្តសាស្ត្រគាត់ទេ។

ក៖ អត់ដែលនិយាយអីប្រាប់ទេអ៊ុំ?

ខ៖ និយាយប្រាប់គ្រាន់តែទៅលេងអត់ឲ្យទៅគាត់ថាស្រុកណឹងអាក្រក់ណាស់ ឃើញមនុស្សចម្លែកមិនបានទេ ចុះដល់ថ្នាក់ ម៉ែមានអ៊ុំមួយហើយណានៅពរទេ ទៅលេងគាត់នាំប្រពន្ធគាត់ទៅលេង ដល់ម៉ែនៅផ្ទះបងប្អូនស្រីៗនាំម៉ែទៅលេងបុណ្យគេ គាត់បងប្អូនប្រុសៗនាំទៅលេងបុណ្យហើយ ប៉ុន្តែអាបងប្អូនប្រុសវាអស់ស្គាល់ប្រពន្ធពុកថាម៉េចទេ អាអន្ទិតហាហ្អែងមើលម្នាក់នោះស្អាតដល់ហើយមកពីណាទេទើបតែឃើញហា កូនមួយស្អាតណាស់មនុស្សស្រី ទើបតែឃើញហ្អែងចង់បានអញចាប់ឲ្យ មើលពុកសួរឯណាៗ នោះ អានេះប្រពន្ធអញ គាត់ថាស្រុកណឹងអាក្រកណាស់គាត់អត់នាំកូនចៅទៅស្គាល់ អត់ស្គាល់មែន អ៊ុំអត់ដែលស្គាល់។

ក៖ បាទអ៊ុំ ចុះអ៊ុំនៅចាំឈ្មោះជីដូនជីតាបានទេអ៊ុំ?

ខ៖ ចាំបានតើ។

ក៖ បាទអ៊ុំ ចឹងអ៊ុំចាំជីដូនជីតាខាងម្តាយបានទេអ៊ុំ?

ខ៖ បាន។

ក៖ ឈ្មោះអ្វីដែរអ៊ុំ?

ខ៖ ឪពុកម្តាយឪពុកយាយ យាយតាខាងពុកម៉ែ ឈ្មោះមេឃុំឡឹក គាត់ធ្វើមេឃុំនៅវត្តពោធិបន្ទាយជ័យនេះ ហើយម្តាយគាត់ឈ្មោះយាយយន្ត យាយឈ្មោះយាយយន្ត តែតាមានប្រពន្ធច្រើនណាស់ ប្រពន្ធ៣ ៤នោះ ចុះមេឃុំពីសង្គមណាមិនធម្មតាទេ យាយឈ្មោះយាយយន្ត តាឈ្មោះមេឃុំឡឹក។

ក៖ ចុះពួកគាត់ទាំងពីរនាក់ណឹងក៏នៅសៀមរាបណឹងដែរ?

ខ៖ អ្នកស្រុកសៀមរាបណឹង។

ក៖ ចុះកាលដែលអ៊ុំកើតមកណឹង អ៊ុំកើតទាន់យាយតាទេ?

ខ៖ អត់ទាន់ទេ គាត់ស្លាប់អស់ហើយលឺតែដំណាលម្តាយនិយាយប្រាប់។

ក៖ ចុះយាយតាខាងឪពុកវិញ ឈ្មោះអ្វីដែរអ៊ុំ?

ខ៖ ស្គាល់ទាំងអស់ណឹងយើងទាន់ ឪពុកឈ្មោះតាឡាច ហើយម្តាយឈ្មោះយាយទូច យាយឈ្មោះយាយទូច តាឈ្មោះតាឡាច។

ក៖ ហើយពួកគាត់ណឹងក៏ជាអ្នកនៅកំពង់ឆ្នាំងដែរត្រូវទេអ៊ុំ?

ខ៖ អ្នកកំពង់ឆ្នាំងប៉ុន្តែគាត់មកនៅតាំងពីពុកអ៊ុំណឹងពីក្មេង។

ក៖ អរគាត់ប្តូរមកនៅសៀមរាបទាំងអស់គ្នា?

ខ៖ ណឹងហើយ ចុះគាត់អ្នកទន្លេនោះ នៅណឹងនៅទន្លេអ្នកណាមិនស្គាល់ឈ្មោះគាត់ ប៉ុន្តែគេមិនស្គាល់ឈ្មោះទុំទេ គេស្គាល់ឈ្មោះទិត គេអន្ទិតៗនោះ គេស្គាល់ឈ្មោះទិត គេមិនដែលស្គាល់ឈ្មោះទុំទេ ទុំគាត់ធ្វើទាហានគាត់ដាក់ឈ្មោះភឹមទុំណឹង។

ក៖ ចុះអ៊ុំនៅចងចាំអ្វីខ្លះដែរ មានអនុស្សាវរីយ៍អ្វីខ្លះដែរជាមួយយាយតាខាងឪពុក?

ខ៖ ជាមួយយាយតាខាងឪពុកមិនសូវមានអីទេមានតែអារឿងខូចខិល ខឹងយាយអីណឹង យាយថាមកនៅជាមួយគាត់មួយខែណា មកនៅជាមួយគាត់មួយខែយាយថា ទៅដល់ឃើញបាយតិចនោះ ចុះអាឆ្នាំងខ្ទះយើងមិនមានការអេងចេះ ទៅដល់ឃើញបាយអស់ពីកណ្តាលនៅគៀនៗ អត់ស៊ីបានទេទៅស្ទូចត្រីហើយ យាយថាកុំស្ទូចចៅថ្ងៃនេះថ្ងៃសីលណា អូ! ថ្ងៃ៨ ថ្ងៃ១០អីក៏ដោយទៅស្ទូចត្រីហើយមកវិញបាយនៅតែដដែលទេស៊ីអត់អស់ មកពីស្ទូចត្រីវិញមកស៊ីបាយណឹងដដែល ប៉ុន្តែបាយណឹងស៊ីអត់អស់ទេចុះអាការអេងវានេះមិនតិចឯណា ការអេងៗឆ្នាំណឹងឯង មានយាយគាត់ថាមានអនុស្សាវរីយ៍ត្រង់ណឹងមួយមុខខ្ញុំ ហើយទី២ទៀតខ្ញុំមកនៅភ្នំពេញហើយ ខ្ញុំមកនៅភ្នំពេញហើយ ពុកនាំមក នាំទៅលេងស្រុក ដល់ចុះឡាននិងផ្សារ ផ្សារចាស់ អាកន្លែងរង្វង់មូលគេកន្លែងញ៉ុតនេះ នៅបេនឡានផ្សារចាស់នេះ ដល់ហើយពុកថាកូនឯងពុកទិញសាច់គោសិន ទិញសាច់គោ ១គីឡូ ២គីឡូមក ឲ្យពួកម៉ាកគាត់ខ្លែមអីណាគាត់ទៅស្រុកនោះ ទិញសាច់គោមកហើយក្រសាំងទាបអាកន្លែងអូរទឹកយើងរហាត់នោះ ក្រសាំងទាបដុះស្អេចណឹង ទៅដល់ពួកខ្ញុំសារ៉ន បងប្អូនជីដូនមួយអីណឹងនាំគ្នាដកក្រសាំងទាប ស្រាប់តែទៅដល់ផ្ទះអត់ឲ្យឡើងលើផ្ទះទេដាក់ខ្ទះមកធ្វើក្រោមស៊ីទៅ គាត់អត់ពិសារសាច់គោ យាយខ្ញុំអត់ពិសារសាច់គោទុរ៉េនក៏អត់ពិសារ សាច់គោក៏អត់ពិសារ ទុរ៉េនវិញម៉ែពុកទិញពីភ្នំពេញយកមកប្រគេនលោកអីគាត់ថា យកដាក់ឯណាឲ្យបាត់ទៅកុំដាក់ក្នុងផ្ទះ ធុញណាស់អញធុំតែអាចម៍មាន់ យកទៅដាក់រោងបាយអញ្ចឹងយាយឯងកុំដាក់រោងបាយណាប្រយ័ត្នស្អុយអាចម៍មាន់ទៀតខ្ញុំដាក់រោងបាយ អើដួសបាយមកឲ្យស៊ីក្នុងមិនបាច់ទៅក្រោយទេ។

ក៖ អញ្ចឹងម៉ាក់អ៊ុំមានបងប្អូន ឬក៏សាច់ញាតិណាដែលរស់នៅក្រៅប្រទេសអត់ទេម៉ាក់អ៊ុំ?

ខ៖ មាន។

ក៖ នៅខាងណាដែរអ៊ុំ? ឈ្មោះអីដែរ?

ខ៖ ឈ្មោះខឹម សាវ៉ាត បងម្តាយអ៊ុំ ប៉ុន្តែបងណឹងមិនមែនបងបង្កើតទេ ដូចតែបងបង្កើតឪពុកជាមួយគ្នានោះ។

ក៖ ឈ្មោះអីដែរម៉ាក់អ៊ុំ?

ខ៖ ខឹម សាវ៉ាត។

ក៖ ឈ្មោះដូចគ្នា?

ខ៖ ខឹម សាវ៉ាតគាត់យកបញ្ជីរជាតិម៉ែទៅរៀនណឹង គាត់យកបញ្ជីរជាិតម៉ែទៅរៀនកាលណឹងគ្រាន់តែកែស្រីទៅប្រុសណឹង ម្តាយឈ្មោះខឹម សាវ៉ាត គាត់យកគាត់ឈ្មោះសាវឿនទេ គាត់អត់ស្រលាញ់សាវឿនគាត់ស្រលាញ់សាវ៉ាត គាត់ដាក់សាវ៉ាតវិញ ហើយអ៊ុំណឹងទៅមួយគ្រួសារគេកាលណឹងគេធ្វើការងារនៅទូតនោះ គេអ្នកនិយាយប៉ុសវិទ្យុជាមួយអាំងខេននោះ ឥឡូវគាត់ស្លាប់ហើយ។

ក៖ នៅអាមេរិកមែនអ៊ុំ?

ខ៖ នៅអាមេរិក នៅរដ្ឋឈីហ្គាហ្គូ។

ក៖ បាទអ៊ុំ អញ្ចឹងអ៊ុំអាចជួយប្រាប់ឈ្មោះស្វាមីរបស់អ៊ុំបានទេអ៊ុុំ ស្វាមីដែលស្លាប់សម័យប៉ុល ពតសិនមក?

ខ៖ បានតើ ឈ្មោះគាត់ឈ្មោះហឹម នឿន។

ក៖ កាលដែលអ៊ុំបានរៀបអាពាហ៍ពិពាហ៍ជាមួយគាត់កាលណឹងអ៊ុំមានអាយុប៉ុន្មានដែរ?

ខ៖ ខ្ញុំអាយុុ២០រៀបការ។

ក៖ បាទអញ្ចឹង អាពាហ៍ពិពាហ៍របស់អ៊ុំណឹងត្រូវបានរៀបចំដោយឪពុកម្តាយឬក៏ដោយចិត្តខ្លួនឯងដែរអ៊ុំ?

ខ៖ អត់ទេដោយឪពុកម្តាយ ចិត្តខ្លួនឯងបាញ់អញចោលបាត់ហើយ កាំភ្លើងមានរាប់ដើមមិនអស់ក្នុងផ្ទះ។

ក៖ បាទអ៊ុំ ហើយចុះអ៊ុំកាលណឹងស្គាល់គ្នាជាមួយស្វាមីណឹងទេឬក៏ម៉េចដែរ?

ខ៖ អត់ស្គាល់ទេចាំមើលណាអ៊ុំទៅនៅបម្រើឪអាអៀវណឹងប្រពន្ធគេកើតកូន គាត់រកយើងទៅនៅផ្ទះបាននៅផ្ទះប្រពន្ធគេកើតកូននៅពេទ្យកំដរប្រពន្ធគេ ដល់ពេលថ្ងៃមួយ អ៊ុំនេះចង់ទៅបោកខោអាវបោកអន្ទោបប្អូនៅទន្លេហើយអ៊ុំណឹងវាមិនដឹងថាកន្លែងណឹងស្រីខូចនៅអី អ៊ុំអត់ដឹងចុះយើងអត់ដែលដឹងភូមិសាស្ត្រ ចុះនៅច្បារអំពៅនេះជិតផ្ទះម៉ាកលោកយ៉ាណឹង អ៊ុំអត់ដឹងទេហើយអ៊ុំក៏សុំមីងៗខ្ញុំសុំទៅបោកកន្ទោបអាអូននៅទន្លេគេឥឡូវមីង ហើយគេថាអត់ទេអត់ឲ្យទៅទេបោកនៅផ្ទះទៅនឹកឃើញថាទឹកវាថ្លៃនៅផ្ទះមួយពាងប៉ុន្មានរយដែរណឹង ដល់គេអត់ឲ្យទៅក៏អត់ទៅចឹងទៅ អាណឹងគេចេញពីពេទ្យមកវិញហើយណាដល់ប្តីគេមកគេប្រាប់ប្តីគេ ប្រាប់ប្តីគេប្តីគេរកវាយទៀត វាយនៅបន្ទាយស្លឹកហើយម្តងហើយណឹង វាយនៅបន្ទាយស្លឹកអត់មានរឿងអីទេគាត់ស្រវឹង គាត់ស្រវឹងគាត់ទិញថ្លើមគោឆារជាមួយខ្ទឹមបារាំងហើយអ៊ុំរត់ទៅទិញម្សៅឆារដូចភីមច័ន្ទម្សិលមិញណឹងណា យកមកដល់ដាក់ជិតគាត់ គាត់រកអត់ឃើញគាត់ស្រែក ហើយជិតចូលឆ្នាំហើយគេលេងមុខផ្ទះពេញហើយយើងក្មេងយើងមិនចង់លេងនិងគេ ស្រាប់តែណាមានហើយហេងអើយយកអ៊ុំទៅវាយ យកអ៊ុំទៅដាក់និងសាឡុងណា អាសាឡុងក្រណាត់ សាឡុងក្រណាត់វាយ សុទ្ធតែដៃពីរតែគាត់ស្រវឹង គាត់វាអត់ត្រូវទេ ហើយទាហានៗគេឃើញវាស្រែកងាប់ហើយពូណឹងម៉េចវាយកូនពូទុំម្លឹងៗ វាយម្លឹងៗងាប់កូនគាត់ហើយគាត់មិនដែលវាយមួយរំពាត់ផង តាមការពិតតាអត់ដែលវាយអ៊ុំទេ អត់ដែលវាយសូម្បីតែជេរ ជេរខ្លាំងណាស់មីបារាំងបាញ់តែមួយមុខណឹងឯងអត់មានភាសាអីជេរកូនទេ ជេរពៅជេរអីក៏បារាំងបាញ់ទេ គ្រាន់តែប៉ុណ្ណឹងណាគេអូសកន្ទោបកូនគេអាអាតអាបងប្រពន្ធមុនគេនោះទៅហើយ អានោះខ្វិននោះវាខ្វិនណា ស្រាប់ដល់ហើយទៅ ទៅបាន៤ ៥ថ្ងៃគេអូសមកវិញអត់មានកន្លែងនៅមកនៅជាមួយម៉ែ យកកូនមកលែងគ្នាជាមួយប្រពន្ធណឹងយកកូនវាស្វិតជើងនោះ ដល់កូនណឹងម៉ែយកទៅដាក់ស្លឹកគ្រៃព្រឹកឡើងម៉ែយកទៅមួយសារ ពុកចេញពីធ្វើការពុកយកទៅរឹតស្លឹកគ្រៃមួយសារមានអីដើរកើតកូន ដើរបានវាទន់នោះ ដល់ពេល ពេលណឹងគេរកវាយអ៊ុំម្តងទៀត អេពេលការគាត់ ពេលការគាត់ណឹងអ៊ុំវឿនអ៊ុំអីណឹងនៅណឹងទាំងអស់ទេ អ៊ុំដែលទៅអាមេរិកណឹងនៅណឹងទាំងអស់ទៅការគាត់ វាណឹងអាសង្ហារនិងអាឃុតអាអីណឹងវាលោតគ្រែនៅជាប់គ្នាលោតចុះឡើងវាធ្លាក់ទៅក្រោម មានឈានដល់រកវាយអ៊ុំទៀត សាច់កម្មតែគេវាយដល់ហើយខ្មោចចូលអ៊ុំវឿនណឹង ខ្មោចតាឡឹកចូល វាយចៅអញទៀតហើយវាយចៅអញញ័រខ្លួនធ្លិចភ្នែកប្រកាច់ចឹងណា វាយចៅអញទៀតហ្អែងចង់វាយដល់ចៅអញទៀតឥឡូវណឹងហ្អែងចង់វាយចៅអញទៀតហាស ដល់ពូគុណគេសួរម៉េចពុកដូម៉េចចឹង អញ អញតាឡឹកណា អញឈ្មោះតាឡឹកណា អញឈ្មោះតាឡឹកណា ចឹងប្រាប់ចឹងម៉ង ណឹងបានវាភ្លឺភ្នែករៀងខ្លួន អាណឹងការហើយស្រាប់តែគេមានកូនគេយកយើងទៅហើយ ដល់ពេលគ្រាន់តែសុំបោកខោអាវកន្ទោបណឹង ណឹងប្រពន្ធគេប្រាប់រកវាយឯងទៀត ប៉ុនអត់វាយទេ ស្អាតឡើង វ៉ុនណាវ៉ុន ចាសពូ ហ្អែងទៅទិញត្រីពងអាត្រីភ្ទុកប៉ុនៗមេជើងពងៗយកមកស្លរម្ជូរត្រប់វែងហង ចាស ទៅមែនអញទៅផ្ទះអញ អញអត់មកវិញ ស៊ីទៅៗ អញទៅផ្ទះអញ ម៉ែថាម៉េចបានមកវិញកូនពូដឹងទេអត់ប្រាប់ទេពូវ៉ាត់យប់មិញរកវាយខ្ញុំ ចុះអាឆ្កួតនឹងកូនអញបម្រើហើយទៅរកវាយទៀត ដលហើយពុកគាត់ខឹងគាត់ថាកូនអញមួយដើរបម្រើគេគ្រប់គ្នា អញមានកូនស្រីតែមួយណឹងកាលណឹងអត់ទាន់មានពៅ វីទេណា អញមានកូនស្រីតែមួយណឹងដើបម្រើគេគ្រប់គ្នានៅតែខុសទៀត ឈប់ឲ្យទៅបម្រើអាណាហើយឥឡូវ ទៅនៅផ្ទះអ៊ុំវឿនចឹងដែរ កូនគាត់លួចលុយសោះអាប្រុសអាមកណឹងលួចលុយគាត់ដាក់ហោប៉ៅសោះណា គាត់ថាបន្ទប់គាត់គ្មានអ្នកណាចេញចូលមានតែអ៊ុំទេចេញចូល ហើយអ៊ុំទៅចេះលួចអីគេកូន ស្រាប់ដល់ពេលបាន២ ៣ថ្ងៃកូនចៅគាត់ អាម៉ាក់វាបោកខោអាវ យកខោអាវទៅញីឃើញលុយមួយដុំ៤០០០ ៥០០០ កាលណឹងច្រើនណាស់ណា មានសុទ្ធ២ដំឡឹងដែរណា ឃើញអ៊ុំលុយនៅហោប៉ាវខោអាវអ្នកប្រុសអ៊ុំ មកយកអ៊ុំទៅវិញ ម៉ែថាអត់ឲ្យទៅឪវាអត់ឲ្យទៅទេ ឈប់ឲ្យទៅហើយ ភ្លើចឹងទៅ។

ក៖ បាទ ក្រោយមកអ៊ុំបានជួបអ៊ុំប្រុសនៅ។

ខ៖ គ្រួសារមុនហី?

ក៖ បាទ។

ខ៖ គ្រួសារមុនណឹងអ៊ុំំណឹងនៅផ្ទះពូណឹងឯងដែលបងម៉ាក់ បងយាយឯងណឹងមកឃើញ អ៊ុំវ៉ានៗបងម៉ែ ប៉ុនម្តាយផ្សេងឪពុកជាមួយតាឡឹកណឹងប្រពន្ធតាឡឹកណឹងណាគាត់មានកូនស្រីណឹងគាត់ ដូចម៉ែចឹងមុខស្រដៀងគ្រាន់តែអ៊ុំនោះរារជាងម៉ែ ឯងចេញទៅផ្សារស្រាប់តែចុមអ្នកណាគេ អ៊ុំហីៗ អើមីងវ៉ុនង៉ែងមកនៅធ្វើអីនេះ ខ្ញុំនៅជាមួយពូវ៉ាត់អ៊ុំមកមើលប្រពន្ធគាត់ឆ្លងទន្លេ ក៏គេទៅរេរារគាត់ណឹងអ្នកនាំអាប្តីខ្ញុំមុនណឹងនាំកូនចិញ្ចឹមគាត់ណឹងដណ្តឹងខ្ញុំ ពុកខ្ញុំម៉ែខ្ញុំក៏ឲ្យទៅណាព្រោះអីគាត់ថា ម្នាក់ណឹងល្អ ល្អមែនអើយប៉ុន្តែលេងល្បែងឈ្ងុយក្តិត ល្អមែន លេងល្បែងទាល់តែអង្កត់អុសទៅតាមអីនៅ អុសប៉ុនកញ្ជីរទៅអ៊ុតអាប៉ោងអត់ងើបទេណា ទាល់តែអ៊ុំទៅតាម អ៊ុំកាន់អង្កត់អុសទៅតាម កាន់អង្កត់អុសទៅឃើញតែអង្កត់អុសរត់មកផ្ទះឈប់ហើយថ្វាយបង្គំ ប្រពន្ធអ៊ុំប្តីឈប់ហើយ ខ្លាចនៅផ្ទះម្នាក់ឯងខ្លាចនោះ។

ក៖ ហើយចឹងក្រោយមកអ៊ុំជួបជាមួយអ៊ុំប្រុសនៅសម័យប៉ុល ពតមែនទេអ៊ុំ?

ខ៖ ចាស គេយកគាត់ទៅសម្លាប់ហើយក្រោយណឹង កាលរៀបជាមួយគាត់នេះឆ្នាំ៧៧ ៧៨ហើយណឹង បាទយើង៧៥ចេញពីភ្នំពេញមក។

ក៖ បាទអញ្ចឹងមកដល់ចុងបញ្ចប់នេះតើអ៊ុំមានអ្វីចង់ផ្តាំផ្ញើឬក៏ចង់ទូន្មានទៅកាន់កូនចៅជំនាន់ក្រោយរបស់អ៊ុំទេអ៊ុំ ថាតើពួកគេគួរតែធ្វើ់ជាមនុស្សបែបណា ឬក៏រស់នៅបែបណាក្នុងសង្គមដែរអ៊ុំ?

ខ៖ ចង់ផ្តាំផ្ញើទៅកូនចៅជំនាន់ក្រោយឲ្យចេះ មិនដឹងប្រាប់ថាម៉េចទេឲ្យចាំថាជំនានប៉ុល ពតណឹងធ្វើបាបមនុស្សខ្លាំងណាស់ ប៉ុល ពតនេះធ្វើបាបមនុស្សខ្លាំងណាស់ កុម្មុយនិស្តនេះមិនល្អទេ សូមឲ្យប្រទេសជាតិយើងក្លាយជាជាតិសេរីកុំឲ្យដូចអាប៉ុល ពតទៀត អ៊ុំមិនដែលនិយាយទេរឿងប៉ុល ពត អ៊ុំឆ្អែតប្រាប់តាមត្រង់អ៊ុំឆ្អែត។

ក៖ បាទអញ្ចឹងម៉ាក់អ៊ុំខ្ញុំសូមអរគុណដល់ម៉ាក់អ៊ុំដែលបានខ្ញុំសម្ភាសន៍ពីប្រវិត្តរបស់ម៉ាក់អ៊ុំណា ចឹងខ្ញុំសូមជូនពរម៉ាក់អ៊ុំមានសុខភាពល្អ មានសំណាងល្អ និងមានសុភមង្គលក្នុងក្រុមគ្រួសារអ៊ុំណា។

ក៖ ចាស សាធុ សាធុកូន។